Bolja saradnja sa Kinom | TV KANAL 9 NOVI SAD\nNaslovna EMISIJE Bolja saradnja sa Kinom\nBolja saradnja sa Kinom\nVIDEO K9: Predsednik Pokrajinske vlade Igor Mirović primio je danas ambasadora Narodne Republike Kine i delegaciju kineskih privrednika koji su zainteresovani da započnu ili pošire svoje poslovanje u Srbiji i Vojvodini.\nAmbasador Kine u Srbiji Li Mančang i predsednik Pokrajinske vlade se u razgovoru saglasili da čvrste temelje koji su postavljeni u odnosima između Kine i Srbije, kao i Vojvodine i kineskih provincija, treba iskoristiti za dalje jačanje saradnje u oblastima privrede, saobraćajne infrastrukture, energetike, poljoprivrede, kao i univerzitetske saradnje.\nU razgovoru je iskazano obostrano zadovoljstvo zbog uspostavljene saradnje i prijateljstva NR Kine i Republike Srbije na najvišem državnom nivou, koja je otvorila mogućnost za realizaciju brojnih konkretnih projekata. Predsednik Vlade Vojvodine Igor Mirović naveo je da su među najznačajnijim zajedničkim projektima svakako oni u oblasti saobraćajne infrastrukture, jer kineske kompanije već grade nekoliko važnih saobraćajnica u Srbiji.\nU razgovoru je posebno istaknuto da Pokrajinska vlada sa resornim sekretarijatom pruža punu podršku ideji o formiranju zajedničkog naučnog instituta Kine i Srbije, u okviru Univerziteta u Novom Sadu.\nAmbasador Mančang je naglasio da NR Kina želi dalje da razvija i ojača konkretnu saradnju sa Srbijom i AP Vojvodinom, posebno u oblasti poljoprivrede, jer, kako je naveo, poljoprivredni proizvodi iz naše zemlje imaju svoje mesto na kineskom tržištu.\nPrethodni tekstPrvenstvo Srbije na ergometrima u Novom Sadu\nSledeći tekstIsključenja struje za sredu, 22. februar


- Borenović o “egzodusu Srba” iz Sarajeva: To je i srpski grad, ne smijemo se toga odreći\n– Borenović o “egzodusu Srba” iz Sarajeva: To je i srpski grad, ne smijemo se toga odreći\nKroz objektiv March 17, 2021 Vijesti 0 Comments\n– Borenović o “egzodusu Srba” iz Sarajeva: To je i srpski grad, ne smijemo se toga odreći.\nBranislav Borenović kaže da se ne smije zaboraviti i zapostaviti činjenica koliko su Srbi pružili Sarajevu, da je to i srpski grad i da se nikada ne smiju odreći tog nasljeđa.\nEgzodus sarajevskih Srba predstavlja jedan od najtragičnijih događaja koji su obilježili kraj rata, ali i žrtvu koju je više od 120.000 ljudi podnijelo za život u Republici Srpskoj, njeno stvaranje i napredak, izjavio je predsjednik PDP Branislav Borenović.\nBorenović kaže da su Srbi u Sarajevu do Drugog svjetskog rata bili većina i da su svojim djelovanjem obilježili istoriju ovog grada.\n– I u vrijeme turskih i austrougarskih porobljavanja, Srbi su bili ugledni trgovci, umjetnici, obrazovni radnici… koji su ostavili najjači pečat emancipacije i modernizacije Sarajeva. Preživjeli su mnoge vijekove u Sarajevu u teškim uslovima, ali nažalost, nakon 1996. godine naš narod je postao statistička greška u gradu kojem je toliko pružio i gdje je vijekovima živio i stvarao – ističe Borenović, prenosi Srpskainfo.\nKaže da ne smijemo zaboraviti i zapostaviti činjenicu koliko su Srbi pružili Sarajevu, da je to i srpski grad i da se nikada ne smijemo odreći tog nasljeđa.\n– Tu je kapela Vidovdanskih junaka, to je grad Svetog Petra Dabrobosanskog, grad gdje je stvarala Staka Skenderova, gdje su najljepše objekte gradile upravo srpske trgovačke porodice, grad Despića, Jeftanovića i mnogih drugih. Ne smijemo zaboraviti ni borbu našeg naroda tokom odbrambeno-otadžbinskog rata, kada su sarajevski Srbi četiri godine čvrsto stajali na prvoj liniji odbrane Srpske, kao ni zasluge junaka tog vremena – ističe Borenović.\nOn kaže da zbog svih zasluga treba posebnu pažnju obratiti na Istočno Sarajevo, novi dom većine Srba koji su u martovskom egzodusu 1996. godine napustili svoja ognjišta.\n– Svima koji smo svjedoci tog vremena ne blijede slike nepreglednih kolona naroda koji napušta svoje domove, ali i činjenice da su se nakon takvog stradanja kao feniks izdigli, gradeći još jedan grad u Republici Srpskoj kao svoj novi dom. Svi mi, širom Republike Srpske, trebamo im biti zahvalni za istrajnost, snagu i hrabrost koju su pokazali – zaključuje Borenović.\nPrevious Previous post: Dodik maksimalno nahvalio Recepa Tayyipa Erdogana: “Njegova briga o svima je pravi primjer kako se i mi trebamo ponašati”\nNext Next post: – Mektićeva poruka Dodiku u Ankari: Ima i kod nas dosta konja, a i volova…


Žene u politici u Bosni i Hercegovini – Magazin Plus\nHome/Žene u politici u Bosni i Hercegovini\nŽene u politici u Bosni i Hercegovini\nZa učešće žena u parlamentima neophodna su tri koraka da bi žene bile izabrane u zakonodavstvo: prvo, moraju odabrati same sebe, zatim ih mora odabrati njihova stranka, te ih finalno moraju odabrati glasači i glasačice. Prvi korak je neophodan, jer i pored toga što žene predstavljaju preko 50% potencijalnih kandidatkinja u većini država, jako malo ih se kandiduje zbog društvenih ograničenja. (Matland)\nIzvještaj “Stranke, izbori, parlamenti: Žene u politici u Bosni i Hercegovini”, autorke Marine Veličković, razmatra učešće žena u politici u Bosni i Hercegovini i studija je o ravnopravnosti polova na izborima 2010. godine. Ispitivane su tri stvari: pozicija žena na izbornim listama, promjena u poziciji žena na izbornim listama kao rezultat glasanja i prisustvo žena u političkim strankama.\nNakon izbora 2010. godine kada su žene činile 39,39% kandidatkinja na izbornim listama, Izbornim zakonom je podignuta kvota za učešće na 40% 2013. godine i sada je u skladu sa BiH Zakonom o ravnopravnosti polova. Da bi se moglo procijeniti u kojoj mjeri bi ova promjena mogla uticati na izbore 2014. godine, ova studija je istražila izbore iz 2010. godine kako bi se utvrdilo da li će se, eventualno, ukazati šabloni o učešću žena.\nIstraživanje obuhvatilo 11 stranki: SDP, SNSD, SDA, SDS, SBB, HDZ BiH, SBiH, HDZ 1990 – HSP, NSRZB, PDP i DNS, bazirano na mjestima koja su osvojili ili u Parlamentarnoj skupštini BiH ili u entitetskim parlamentima\n“Utvrđeno je da oficijelna brojka po kojoj su 11.95% žena bile nositeljice liste precijenjuje učešće žena, jer je brojka značajno niža među strankama koje su osvojile mjesta. Dalje, tek oko 20.3% žena na izbornim listama za Parlamentarnu skupštinu BiH su bile na višem rednom broju nego što to zakonski propis zahtjeva, a brojka je još niža za entitetske parlamente. Također je pokazano da žene završe na još nižim pozicijama kao rezultat glasanja, pri čemu je SBB bila jedina iznimka”, ističe se u ovom izvještaju.\nNeki od zaključaka u ovom izvještaju su: najveći procenat žena navedenih na listi više no što to zakonski propisi nalažu je u Parlamentarnoj skupštini BiH (20.03%), zatim u Parlamentu FBiH (17.2%), a najniži je u Narodnoj skupštini RS (12.16%);\n“Entitetski parlamenti su imali viši procenat žena nositeljica listi. Pored toga što su od samog početka neravnomjerno raspoređene na izbornim listama,žene su spale na još niže pozicije kao rezultat izbora. SBB je jedina stranka na čijim listama su žene nakon izbor a bile bolje plasirane. SDP ima najviši procenat žena u svojim izvršnim organima, dok SDA ima najniži”, stoji u analizi.\nAutorka studije tvrdi da politički sistem u Bosni i Hercegovini ne može postići jednakost polova kroz čisto formalistički pravni pristup kakav je korišten do sada.\n“U visoko patrijarhalnim društvima koja preferiraju uglavnom muškarce, kombinacija zatvorenih listi i kvota bi mogla biti povoljnija za žene, međutim, u BiH je razlika statistički nebitna (sa zatvorenih listi izabrano je 25% žena, a sa otvorenih 24 % ). U Bosni i Hercegovini liste su potpuno otvorene za mjesta na nižim nivoima vlasti (lokalnim i kantonalnim), a poluzatvorene na entitetskom i državnom nivou gdje je oko 70% mjesta otvoreno, a 30% se koristi da bi se postigla proporcionalna etnička reprezentacija”, ističe se u studiji.\nNapominje se da su na izborima 2010. od 8.242 kandidata/kinja 3.052 su bile žene, sačinjavajući 36,82% svih izabranih, čime se nastavlja polagani uzlazni trend od 35% 2002. godine, do 36,2% 2006. godine.\n“Na listama za Parlamentarnu skupštinu BiH bilo je 39.39% kandidatkinja, što je nadmašilo zakonski propis od obaveznih 30% (koji je podignut na 40% tek u martu 2013. godine). Brojke su slične na listama za Parlament FBiH (38,83%) i Narodnu skupštinu Republike Srpske (38,39%)”, objašnjava se u ovoj analizi.\nNa izborima 2010. godine, žene su bile nositeljice listi u 11,95% slučajeva ukupno i 14,29% u Parlamentarnoj skupštini BiH.\n“SBB je jedina stranka u kojoj su se kandidatkinje na listi pomjerile prema gore tokom izbora. Iako je promjena samo za 1/5 mjesta, ona je značajna, s obzirom da je SBB ujedno i jedina stranka (od onih uključenih u istraživanje) u kojoj su sve kandidatkinje bile na najnižim zakonski određenim pozicijama na izbornim listama za Parlamentarnu skupštinu BiH, a to nije uticalo na njihov krajnji uspjeh, ukazujući da preference glasačkog tijela mogu biti promijenjene rodno osviještenim izbornim strategijama. SDA i SDP su obje zabilježile značajne padove, u kojima su kandidatkinje spale skoro cijelo mjesto na SDA listama, te preko pola mjesta na SDP-ovim. Bitno je napomenuti da nije bilo listi na kojima se pozicija SDA kandidatkinja poboljšala.”, objašnjava se u analizi.\nDodaje se da su PDP i SDS zabilježile najoštrije padove. Kada govorimo o prisustvu žena u strankama SDP ima najviši procenat žena u svojim izvršnim organima, dok SDA ima najniži.\n“Ako se uzme u obzir odsustvo žena na većini rukovodećih pozicija u strankama i u stranačkim izvršnim organima, kao i činjenica da čak i u onim strankama koje imaju ispunjene zakonske kvote gdje žene rijetko premaše dati cilj za više od nekoliko procenata, može se izvući tvrdnja da je nepovoljnija pozicija žena u odnosu na muškarce tokom predizbornog i izbornog perioda posljedica njihovog nedovoljnog prisustva u strankama, ili tačnije, posljedica toga što još uvijek nisu dosegle neophodnu kritičnu masu potrebnu za značajnu promjenu”, ističe se u analizi.\nAgencija za ravnopravnost s polova je sprovela istraživanje na temu medijske reprezentacije žena tokom predizbornog perioda 2010. godine. Utvrdila je da su od oko 1,130 imena objavljenih u medijima od 15. do 30. septembra 2010. godine samo oko 12% bile žene. Pored toga što su žene bile znatno manje prisutne, većinom su se njihova imena pojavljivala u drugoj polovini članaka i bez citata, čime su ograničene na imena, a ne mišljenja.\n“’Ženski problemi’ ponovo, generalno, nisu bili pokriveni i kandidatkinje nisu pitali specifično o tome. Objavljene fotografije su predstavljale žene kao pasivne ili atraktivne volonterke ili posmatračice političkih događanja, a ne aktivne učesnice. Mediji uglavnom nisu koristili rodno primjeren jezik. Kada se učešće žena u predizbornim debatama uporedi sa učešćem muškaraca, iznosi nevjerovatnih 6,66%. Sve ovo upućuje na nizak nivo prisustva žena u medijima u predizbornom periodu, što utiče na preference biračkog tijela. U visoko patrijarhalnom društvu, kakvo je bosanskohercegovačko, mediji treba da razbiju sliku žena kao pasivnih posmatračica i prikažu ih vjerodostojnije – kao aktivne učesnice u u stranačkom i političkom životu”, stoji u analizi.\nU zaključku analize stoji da kada žene odaberu same sebe i odluče da žele da se kandiduju, suoče se sa preprekama kao što su duboko partijarhalni stavovi stranaka i hijerarhije koje su napravili i održavaju muškarci.\n“Čisto legalistični pristup koji se koristi od 1998. godine je bio uspješan u povećavanju broja žena na izbornim listama, ali ne i u parlamentima, na isti način na koji su svojevoljne stranačke kvote bile uspješne u dovođenju žena u izvršne organe, ali ne i na pozicije sa kojih mogu uticati na program stranki. Da bi se ovo promijenilo, potrebna je promjena u političkoj kulturi koja se može ostvariti s promjenom dvije stvari”.\nPrvo, stoji u analizi, potrebno je podizanje svijesti o ravnopravnosti polova na državnom nivou, koje treba da bude značajnije nego samo pridržavanje Zakona oravnopravnosti polova. Od formalnog uključivanja rodno osviještenog jezika u školama, do poučavanja ofeminizmu, obrazovni sistem treba da se oslobodi zastarjelih društvenih stavova koji još uvijek preživljavaju i koji postavljaju ženu kao objekat, pasivnu posmatračicu i manje sposobnu za inicijaciju promjene.\n“Drugo, stranke treba da pristupe rodnoj ravnopravnosti suštinski – tako što će svoje programe učiniti alatima za osnaživanje žena, a ne izvorima dodatnih ograničenja, tako što će osigurati da se glasovi žena čuju, a ne samo broje i da će žene imati podjednaku šansu da budu izabrane”, zaključuje se u ovoj studiji.\nŽene u BiH nisu ravnopravne ni u zakonodavnoj, ni u izvršnoj vlasti\nViše tekstova o rodnoj ravnopravnosti možete pročitati u našoj rubrici ŽENSKA PRAVA\nPad prihoda od akciza na duvan u augustu iznosio 7 miliona maraka\nAnaliza: Saznajte kako "posluju" države na Zapadnom Balkanu


„Željuša“ preokretom do trijumfa - Far\nU utakmici 19. kola Pirotske okružne lige fudbaleri „Željuše“ pobedili su danas ekipu „Zvezde“ iz Blata na domaćem terenu sa 4:2. Iako je prvo poluvreme završeno rezultatom 2:0 u korist „Zvezde“, domaćini su preokrenuli meč u svoju korist i osvojili tri boda. Tri gola za „Željušu“ postigao je Kristijan Nakov u 46, 70. i 77. minutu meča, dok se jednom u listu strelaca upisao i Saša Pešev u 69. minutu utakmice.\nFK „Željuša“ zauzima pretposlednje 11. mesto na tabeli sa 18 osvojenih bodova, a u narednom 20. kolu gostuje poslednjeplasiranom „Napretku u Izvoru.\nPetlići „Balkanskog“ pobedili su danas vršnjake iz niškog „Fri kika“ sa 3:1 u 23. kolu Druge lige jug Istočne Srbije. Utakmica kadeta „Balkanskog“ i „Željuše“ u kadetskoj okružnoj ligi nije odigrana, jer ekipa „Željuše“ nije sakupila dovoljan broj igrača za odigravanje utakmice.\nГостуваща победа на „Желюша“ Balkanski bez golova na početku sezone „Балкански“ в „Медошевац“ – „Желюша“ в „Парк“ Zavejani Dimitrovgrad – visina snega preko 30 cm\nU Niškom kulturnom centru počinje Festival evropskog filma


KAPA : Članak : 28. maj do 03. jun 2012\n28. maj do 03. jun 2012\nObjavljen: 28. maj, 2012. | Autor: Aleksandra Ralić\nSedmica pred nama obećava vrlo poseban dinamizam koji će primarno kreirati Merkur kako svojom pozicijom u Blizancima i vanrednom brzinom (prelaziće više od dva stepena dvevno), tako i svojim aspektima (sekstil sa Uranom i kvadrat sa Marsom) koji će doprineti ubrzanju, odnosno, slobodno možemo reći, doliti ulje na vatru. Da će biti vatreno potvrđuje i Mesec u Lavu kojim otpočinjemo sedmicu, kao i Mesečev prvi aspekt – kvadrat sa Jupiterom na Algolu.\nStoga, pred nama je vrlo uzbudljiva sedmica tokom koje se možemo osećati kao da smo se obreli usred košnice jer će zvuci sirena, alarma, zvona telefona, prejake muzike, škripe kočnica, turiranja motora, probijanja zvučnog zida, dolaziti odasvud. Pričaće se i šta treba i šta ne treba, progovoriće i najnemuštiji, a svi sa namerom da izkažu sopstvenu istinu izraženu u konjunkciji Sunca i Merkura u Blizancima i sekstilu sa Uranom čime otpočinjemo ovu sedmicu. No, kako svako od nas percipira stvarnost iz sopstvenog horoskopa, to i istina ima razna lica, a u slučaju Blizanaca gde se nalazi Sunce kao menadžer opšte atmosfere, reč je uvek, u najmanju ruku, o dva različita lica. I lako bismo izašli na kraj sa tom različitošću da Merkur u četvrtak ne formira kvadrat sa Marsom u Devici, koji položen u ovom pametnom znaku još od početka godine misli da je najispravniji, a početkom ove sedmice i najpametniji jer prvih dana prelazi preko stepena egzaltacije Merkura. Iako nedovoljno hrabar u ovom znaku, ove sedmice će biti hrabar na rečima, spreman da se suprotstavi neistomišljenicima, čak i onima koji imaju određenu vlast nad njim (Merkur vlada Marsom i napraviće kvadrat s njim), kao i sa onima koji su mu slični i koje voli (Mars u Devici voli Merkura), pa evo oštrih reči među braćom, drugarima, susedima, između radnika i pretpostavljenih. Evo i sudara sjajnih vozača usled prevelike brzine, ali i povreda pešaka, mladih, dece, u blizini škole. Evo i povreda prstiju i ruku sjajnih zanatlija, sjajnih sportista, boraca, kao i jahača, pri čemu i konji mogu biti povređeni, jer je Jupiter na Algolu. Istovremeno, evo problema i sa tehnikom, automobilima, generalno u saobraćaju, sa signalizacijom. No, kvadrat Merkura i Marsa uvek daje i brzinu misli, a položeni u intelektualnim znacima uz sekstil Merkura sa Uranom koji živi u Marsu, daće i sjajne ideje, tekstove, predavanja, izume na polju nauke jer će Merkur prelaziti i preko stepena egzaltacije Kirona.\nJupiterom na Algolu donosi i rođenje Pegaza, pa je za očekivati da ove sedmice bude rođeno više beba nego obično carskim rezom, više blizanaca, ali svakako treba posebnu pažnju posvetiti samim porodiljama koje su uvek sa naglašenim Algolom u opasnosti, posebno u ponedeljak i utorak kada je i Mesec u konjunkciji sa Marsom, kao i tokom njegovog boravka u Škorpionu u petak i tokom vikenda.\nNo, Mesec u Škorpionu ne donosi samo opasnosti već i strasti, ljubomoru i fatalne susrete, a da će vikend biti zanimljiv govori konjunkcija Merkura i Venere koja će stvoriti okolnosti za susret starih ljubavnika, za mirenje zavađenih jer u Merkuru živi Mars sa kojim se naša Venerica zavadila pri ulasku u Blizance, ali i mogućnosti da se negativne strasti ponovo razbuktaju. Izazvane neočekivanim susretom ili neočekivanom informacijom, Venerice se mogu uzdići, ali i uznemiriti jer će već naredne sedmice formirati ponovo kvadrat sa Marsom i biti u prilici da ponovi grešku. No, s druge strane, evo i dugoočekivane poruke, glasa o nekome na koga smo zaboravili i od koga smo odustali jer će Merkur preneti Venerinu poruku Saturnu u Vagi s kojim će formirati trigon, a koji je još uvek strpljivo čeka.\nKonjunkcija Merkura i Venere doneće i potencijal za sjajne književne večeri, promocije novih naslova i nagrada za književno stvaralaštvo jer u Veneri živi Jupiter – Pegaz, miljenik muza. Ovo je i svaki dogovor o investicijama, ali šansa da ponovo uplatite svoju dobitnu kombinaciju na igrama na sreću koja je nekada zamalo donela premiju.\nOve sedmice glavne uloge imaju oni sa Merkurom i Suncem u aspektu sa Uranom, a posebnu ulogu dobiće svi sa Merkurom i Marsom u nepovoljnom aspektu. Oni sa retrogradnom Venerom i dalje će biti aktivni, a posebno oni koji imaju Veneru u aspektu sa Merkurom ili znaku Blizanaca, kao i oni sa Venerom u aspektu sa Marsom ili Saturnom.


POTPIŠU BRZO, ZABORAVE JOŠ BRŽE Bosna RAJ NA ZEMLJI, ali samo na papiru\n- Crna Gora nije prihvatila član koji se odnosi na odštetu, s obrazloženejm da u budžetu nemaju novaca za to. Sada Crnogorci, iako još nisu preuzeli tu obavezu, prikupljaju novac za odštetni fond, dok BiH, koja je preuzela obavezu, ne čini ništa – kaže Gorica Ivić iz Fondacije „Udružene žene“ Banjaluka.\n- Taj protokol nisu potpisale jedna Velika Britanija, Švedska ili Švajcarska, jer su bile svesne da ga ne mogu ispuniti. Zbog prihvatanja tog protokola BiH je postala i prva zemlja na svetu kojoj je, pred Evropskim sudom za ljudska prava, nađeno da krši taj protokol u poznatom slučaju Sejdić i Finci, a kasnije i u slučajevima Zornić i Pilav protiv BiH. Time je BiH i zvanično postala država koja diskriminiše sve svoje građane – objašnjava Lučka.\n- U preambuli Ustava BiH piše da je on inspirisan međunarodnim pravom i konvencijama o ljudskim pravima, dok se u tekstu Ustava te konvencije flagrantno krše – kaže Živanović.


Sportske.net - Medvedev još jače ka prvom mestu, a da li će igrati u Australiji?\nVeliko je pitanje...\nNovi ''argument'' protiv Đokovića, Federer = Mesi?!\nKirjos o svojoj omiljenoj temi - Pivo sa Novakom?\nCicipas operisan kod Đokovićevog doktora, pa najavio povratak\nMedvedevu ukraden sat od 200 hiljada evra i to tokom finala!\nRuski teniser Danil Medvedev podržao je danas Novaka Đokovića oko privatnosti u vezi sa vakcinacijom i rekao da bi to trebalo da bude "privatna stvar".\nĐoković je rekao da ne zna da li će igrati na Australijan openu u januaru zbog striktnih protokola u vezi sa zaštitom od korona virusa i naveo da ne želi da otkrije da li je primio vakcinu.\nSrpski teniser je osvajao Melburn u poslednje tri godine i rekorder je Australijan opena po broju titula - 10. On bi trijumfom u januaru postao rekorder po broju grend slem titula - 21, pošto je sada izjednačen sa Rodžerom Federerom i Rafaelom Nadalom.\nMevedev je podržao Đokovića i rekao da ne želi da otkriva detalje iz svog lekarskog kartona, ali da želi da igra u Australiji.\n"Dopalo mi se šta je Novak rekao povodom toga. On je rekao da je vakcinacija privatna stvar i da ne želi da objavi, a i ja sam odlučio da ne objavljujem medicinske stvari. Što se tiče Australije, tamo će svi videti ko je vakcinisan, a ko nije. Naravno, igrači mogu reći da su povređeni, ali to će biti na reč", rekao je Medvedev, preneo je Eurosport.\n"Neću da kažem da li sam vakcinisan ili nisam. Ali želim da igram u Australiji. Pravila su jasna, ako nisi vakcinisan, moraš u karantin dve nedelje", dodao je ruski teniser.\nMedvedev je osvojio prvu grend slem titulu u karijeri pobedom protiv Đokovića u finalu Ju Es opena.\n"Cilj je da osvojim više grend slem titula, da postanem prvi igrač sveta i da budem u vrhu mnogo godina. Za to treniram i nastaviću tako, čak i sa više posvećenosti. Cilj je da napredujem. Nemoguće je osvojiti sve, niko nije pobedio u 60 uzastopnih mečeva, ali ako dobro igraš, biće pobeda", naveo je Medvedev.


Crveni krst obeležio Svetski dan borbe protiv trgovine ljudima – Balkanekspresrb.rs\nCrveni krst obeležio Svetski dan borbe protiv trgovine ljudima\n31/07/2018 Off By BERB\nPovodom obeležavanja Svetskog dana borbe protiv trgovine ljudima, Crveni krst je juče. 30. jula, na jednoj od edukativnih tačaka u Beogradu, na Adi Ciganliji, na stazi koja vodi prema kupalištu, formirana je Sigurna Zona. Na njoj su svi građani imali priliku da se informišu o problemu trgovine ljudima i merama zaštite.\nSigurna Zona ima i sadržaj za najmlađe, kako bi kroz druženje i igru sa volonterima Crvenog krsta Srbije naučili o bezbednom ponašanju u rizičnim situacijama.\nU Sigurnoj Zoni nalaziće se i kutak za roditelje/odrasle u kome će moći da saznaju o problemu trgovine ljudima kroz primere iz Srbije od profesionalaca iz Centra za zaštitu žrtava trgovine ljudima. Crveni krst će pozivati sve da obrate pažnju na izazov trgovine ljudima i daju svoj doprinos u sprečavanju ovog globalnog problema.\nPodrškom UNITAS Fondacije obezbedjen je edukativni materijala koji će biti podeljen zainteresovanim posetiocima.\nSigurne zone će biti postavljene širom Srbije na mestima izletišta, kupališta, gradskih parkova, kao i ispred prostorija Crvenog krsta u gradovima i opštinama, gde će volonteri pozivati građane da se uključe u međunarodnu foto-kampanju Plavog Srca i da formirajući rukama srce iskažu svoju podršku žrtvama trgovine ljudima širom sveta i simbolično im pokažemo da nisu same.\nSvetski dan borbe protiv trgovine ljudima obeležava se peti put, nakon što je ustanovljen, novembra 2013. u okviru rezolucije “ Poboljšanje koordinacije napora protiv trgovine ljudima”, usvojene na 68. zasedanju Generalne skupštine Ujedinjenih nacija , a u kontekstu podizanja svesti o situaciji u kojoj se nalaze žrtve trgovine ljudima i u cilju promocije njihovih prava (A/C.3/68/L.17/Rev.1.).\nKontinuiranim sprovođenjem informativnih radionica za učenike osnovnih i srednjih škola, Crveni krst Srbije nastoji da zaštiti mlade od zamki trgovine ljudima prenošenjem preventivnih poruka, a javne manifestacije su poziv svima da daju svoj doprinos u odgovoru na ovaj izazov.♦\nJubilej: Sedamdeset i treća godišnjica odluke Vojvođana da se priključe Srbiji\nTelekom pustio u rad mrežnu LoRa WAN tehnologiju


Opština Medveđa donirala 3 kiseonična koncentratora leskovačkoj Opštoj bolnici\nIzvor: JužneVesti.com, 15.Apr.2021, 16:13\nLeskovačka Opšta bolnica je najveća zdravstvena ustanova u Jablaničkom okrugu, u kojoj se leči preko 250.000 stanovnika, a čiji se veći deo već više od godinu dana nalazi u kovid sistemu. Zbog pandemije koja vlada, Opština Medveđa je odlučila da pomogne donacijom toj ustanovi 3 kiseonična koncentratora, kaže za Južne vesti predsednik Opštine Nebojša Arsić.\nVrednost donacije je, kako kaže, oko 300.000 dinara.\nMožda baš ta tri koncentratora nekome pomognu. U ovim situacijama moramo da se pomažemo jer se pre svega i naši meštani leče u Leskovcu. Zadovoljstvo nam je da sarađujmo, u nadi da će se aparati koristiti što manje i da uskoro neće biti potrebni - rakao...


Tanjug 16. septembra 2021. 23:26\nVAŠINGTON – Australija i SAD postigle su nove sporazume kojima će biti postignuta veća vazduhoplovna saradnja kroz rotaciono raspoređivanje svih vrsta američkih vojnih aviona u Australiji, izjavio je danas australijski ministar odbrane Piter Daton.\nGovoreći na zajedničkoj konferenciji za novinare nakon sastanaka američkih i australijskih ministara spoljnih poslova i odbrane u Vašingtonu, Daton je rekao da će dve strane značajno unaprediti saradnju u pogledu snaga, povećati interoperabilnost i produbiti aktivnosti saveza u Indo-Pacifiku, preneo je Rojters.\n„To će uključivati veću vazduhoplovnu saradnju kroz rotaciono raspoređivanje svih vrsta američkih vojnih aviona u Australiji“, rekao je on.\n„Takođe, smo uspostavili kombinovano održavanje logistike i sposobnost održavanja kako bismo podržali naše poboljšane aktivnosti, uključujući logistiku i sposobnost održavanja naših podmornica i vojnika u Australiji“, naveo je Daton\nAmerički ministar odbrane Lojd Ostin rekao je da je sastanak podržao velike inicijative snaga koje će proširiti američki pristup i prisustvo u Australiji.\nDaton i Ostin su razgovarali dan nakon što su SAD i Velika Britanija saopštile da će Australiji pružiti tehnologiju i mogućnosti za raspoređivanje podmornica na nuklearni pogon.


GP Budve-let.mete/trap | Streljacki Savez Crne Gore\n← Svjetski Kup Lahti (Finska)-let.mete/trap\nEvropska nedelja sporta →\nBUDVA GRAND PRIX – POBJEDA MRKAJICA\nDragan Mrkajic iz Sklm Herceg Novi pobjednik je ovogodisnjeg međunarodnog turnira Grand Prix Budve,koje se tradicionalno odrzava krajem avgusta na strelistu Kosljun kod Budve . Mrkajic je do svoje prve ovogodišnje pobjede došao nakon izuzetno uzbudljive i neizvjesne zavrsnice finalnog duela.Zahvaljujuci boljoj koncentraciji u finisu sa 44/50 bodova, bio je bolji od domaceg takmicara Jovice Markovice, koji je imao samo jedan bod manje,43/50.Treci je bio Ivo Stanisic sa 33 pogotka.\nPored domacih,ucestvovali su i strijelci iz Hrvatske i Srbije,a organizacija takmičenja koje se od ove godine održava na renoviranoj olimpijskoj streljani bila je vise nego dobra.\nU dvodnevnim kvalifikacijama,koje su u subotu pocele sa zakasnjenjem zbog losih vremenskih uslova ,najprije su se izdvojili Ivo Stanisic sa odlicnih 119 i Jovica Markovic sa isto tako dobrih 117 pogodaka. I ostali nijesu zaostajali,finalisti Lazar Boreta sa 115,Dragan Mrkajic i Goran Nikolic sa 113 ,te Nikola Markovic sa 110 pogodaka.Da je konkurencija bila na visokom novou i da su strijelci bili veoma raspolozeni potvrdjuju i solidna izdanja Ducica,Perisica i Sotre,koji se nijesu uspjeli plasirati u finale.\nNakon trece partije finalnih raspucavanja, bilo je jasno da su J.Markovic i Mrkajic neumoljivi.Njih dvojica su se do kraja smjenjivali u vodjstvu-u zadnju seriju usli su s istim brojem pogodaka(40)-ali je mirnija ruka Mrkajica presudila i jednim pogotkom vise mu donijela pobjedu.Treci je ponovimo bio Stanisic,cetvrti Nikola Markovic kome je za malo izmakla bronza,peti -u kvalifikacijama iznenadjujuce dobar -Lazar Boreta, sesti Goran Nikolic.\nU ekipnoj konkurenciji pobjedila je Budva sa 351 metom, ispred kombinovanog sastava Herceg Novog sa 330, te ekipe Srbije koja je sakupila 316 bodova.\nCrnogorska reprezentacija u sastavu Mrkajić, Stanišić, J.Markovic, za 10 dana nastupa na Prvenstvu Evrope u Italiji .GP Budva 2019


Rotari klub Niš pokrenuo akciju prikupljanja sredstava za donaciju medicinskog aparata Kliničkom centru\nPočetak/Društvo/Rotari klub Niš pokrenuo akciju prikupljanja sredstava za donaciju medicinskog aparata Kliničkom centru\nRotari klub Niš pokrenuo je akciju prikupljanja sredstava za kupovinu medicinskog aparata Sentinel koji će biti doniran niškom Kliničkom centru.\nTim povodom u ponedeljak, 23. septembra, Rotari klub Niš bio je domaćin svih niških rotarijanaca.\nPredsednik Rotari kluba Niš Nenad Jovanović ugostio je oko šezdeset niških rotarijanaca i predstavio im je humanitarnu akciju.\nGuverner Ljiljana Lainović i predsednik Nenad Jovanović; Foto: Rotari klub Niš\n„Povod okupljanja je akcija prikupljanja novca za kupovinu medicinskog aparata Sentinel koji se koristi kod karcinoma dojke. Akciju radi Rotari klub Niš, u pitanju je global grant, jer novac doniraju i drugi klubovi i distrikti. Za sada je trenutno na nivou Srbije, ali očekujemo sponzorstva i drugih klubova“, rekao je Jovanović.\nOn je dodao da je akcija pokrenuta pre par meseci, kao i to da su skupu prisustvovali i distrikt guverner Srbije i Crne Gore Ljiljana Lainović i dolazeći guverner Danilo Ljevnajić.\n„Do sada smo sakupili već oko 30 hiljada dolara, od ukupno pedeset. Očekujemo da do kraja godine završimo tu akciju“, kazao je predsednik Rotari kluba Niš Nenad Jovanović.\nOn je na kraju dodao da je Rotari klub udruženje poslovnih i profesionalnih ljudi širom sveta, okupljenih sa ciljem pružanja humanitarne pomoći, podsticanja visokih etičkih standarda u svim profesijama i unapređenju dobre volje i mira u svetu.\ndonacija Klinički centar Rotari klub Niš


Sa pobjedom na Australia Openu je Novak Đoković dobio šansu za osvajanje još jedne Grand slam titule, dok je pred meč polufinala Novak dao jedan veliki intervju za New York Times, gdje je on također opisao neke od najtežih trenutaka koje su ga zadesili u karijeri.\nU počecima Novaka, nikako mu nije bilo lako, te je njegova porodica prošla kroz mnogo odricanja, dok Novak sada ističe kako su njegovi roditelji žrtvovali sve kako bi on uspio da postigne ovoliki sportski uspjeh.\nNovak je rekao da je čak u nekoliko trenutaka njegov otac morao posuđivati pare od zeenaša samo kako bi mogao platiti Novaku treninge i da njegov talenat ne bude protraćen.\n“Pamtim 10 njemačkih maraka, a to je sve što imamo je rekao moj otac Srđan. Rekao mi je da se moramo držati zajedno i smisliti put kako da ovo pređemo sve zajedno i postanemo još jači. Sve to je bilo veoma uticajno na moj život i na sve naše živote, te neću nikada to zaboraviti”, rekao je Novak Đoković.


Vesti online / Sport / Košarka / Navijači Partizana sakupili preko milion dinara za pomoć klubu!\nkkpartizan.rs, sportal.rs A\nRačun crno-belih od nedavno, posle dugo vremena, više nije u blokadi i pred prvakom Srbije i regiona je vreme konsolidacije. Neće to ići lako, to je jasno, ali da postoje pomaci u pozitivnom smeru - postoje.\nDokaz za to je dolazak Amerikanca Terensa Kinsija, a da klub lakše pregrmi težak period u pomoć su priskočili i navijači. Armija pristalica crno-belih je na poseban račun u akciji "zajedno možemo sve" već uplatila preko milion dinara!\nNa sajtu Košarkaškog kluba Partizan mogu se poimence videti imena svih onih koji su odvojili određenu sumu novca i time dali skroman doprinos oporavku voljenog kluba.\nKOŠARKA DV: Mojoj ženi bi laknulo da odem, ali i još nekima\nKOŠARKA Partizan ubedljivo poražen u Malagi\nKOŠARKA Partizan bez Kinsija u Podgoricu, Vujošević veruje u pobedu!


14.09.2017 u 15:59\nPrvi potpredsednik Vlade Srbije i ministra spoljnih poslova Ivica Dačić izjavio je danas da je vreme da se kosovski predsednik Hašim Tači probudi iz fatamorgane i ponovo poručio da Srbija nikad neće priznati jednostrano proglašenu nezavisnost Kosova. Dačić je u izjavi naveo da Hašim Tači „očigledno živi u nekom svom snu i paralelnom svetu”. „Srbija nikad neće priznati jednostrano proglašenu nezavisnost Kosova, vreme je da se Tači probudi iz fatamorgane, jer samo dijalog i kompromis može dovesti do trajnog rešenja. Ultimatumi i prevare neće proći”, poručio je Dačić, saopštio je MSP. Tači je u intervjuu za „Glas Amerike” na albanskom jeziku, upitan da li će insistirati na tome da Beograd prizna kosovsku nezavisnost ili će to biti samo sporazum o normalizaciji odnosa,\n31.08.2017 u 22:46\nTači: Referendum o konačnom sporazumu sa Srbijom\nPriština - Kosovski predsednik Hašim Tači je u intervjuu za „Radio Kosovo” izneo tvrdnju da će „građani dobiti priliku da se o konačnom sporazumu između Kosova i Srbije izjasne kroz referendum”. „Ovaj sporazum morao bi da bude u direktnoj volji građana. U nastavku dijaloga direktno će učestvovati i Sjedinjene Američke Države. Samo njihovo direktno učešće predstavlja snažnu garanciju za preduzimanje koraka i brzih odluka, pravih, održivih i funkcionalnih”, poručio je Tači, prenosi „Kossev”. Navodi se da je Tači poruku o mogućem referendumu izneo u javnost samo nekoliko sati nakon sastanka u Briselu sa predsednikom Srbije Aleksandrom Vučićem i Visokom predstavnicom za spoljnu politiku i bezbednost EU Federikom Mogerini. „Želeo bih da naglasim da ću ovaj put, pošto se radi o\n24.07.2017 u 20:44\nKonstitutivna sednica kosovske skupštine 3. avgusta\nKosovska Mitrovica – Konstitutivna sednica 6. saziva skupštine Kosova, posle vanrednih parlamentarnih izbora održanih 11. juna, zakazana je za 3. avgust. Takvu odluku doneo je predsednik privremenih kosovskih institucija Hašim Tači, posle konsultacija kojima su od albanskih partija prisustvovali jedino predstavnici bloka PAN, odnosno „ratne koalicije” i dela manjinskih zajednica. Od poslanika Srba sa Kosova i Metohije u ovim razgovorima učestvovao je samo lider Samostalne liberalne stranke Slobodan Petrović. Predstavnici Srpske liste, inače jedine političke organizacije koja je na izborima jedina imala podršku\n22.07.2017 u 17:02\nPRIŠTINA - Takozvani kosovski predsednik Hašim Tači izrazio je očekivanje da će nakon konsultacija koje je zakazao za ponedeljak sa predstavnicima parlamentarnih stranaka odmah zakazati i datum konstituisanja kosovskog parlamenta što je prvi korak ka formiranju vlade posle izbora. On je za Glas Amerike na albanskom jeziku rekao da nema predrasuda ni prema kom pojedincu ili političkoj stranci, kao i da kao predsednik ne čini nikakve ustupke bilo kom političkom subjektu, niti da odugovlači sa zakazivanjem konstitutivne sednice. Kaže da su rokovi utvrđeni ustavom i zakonom i da to ne zavisi od njegove volje. Tači najavljuje i da će posle sastanka sa parlamentarnim stranka zakazati datum konstituisanja parlamenta, a da će posle toga da dodeli mandat za sastav vlade. Prema njegovim


► Đilas o povećanju javnog duga Srbije pisao MMF-u, Svetskoj banci, EK\n"Javni dug Srbije je sa 15 milijardi iz 2012. godine narastao na 27 milijardi u 2020 godini, pri čemu nije jasno gde je taj novac završio jer je istom periodu okončan mali broj infrastrukturnih projekata od značaja za građane Srbije", naveo je Đilas u pismu u koji je agencija Beta imala uvid.\nIstakao je da dodatni problem predstavlja "što se u prethodnih osam godina Srbija, po rastu privredne aktivnosti, nalazi na začelju zemalja regiona, pa je samim tim i udeo javnog duga u bruto domaćem proizvodu (BDP) značajno veći nego 2012. godine".\n"Međutim, najviše zabrinjava činjenica da je ovaj režim već ugovorio ili najavio zaduženje od dodatnih 23,4 milijarde evra, što će javni dug zemlje podići na nivo 50,4 milijarde evra, što je više od aktuelnog godišnjeg BDP-a Srbije", ukazao je Đilas.\nKako je ocenio, "struktura novog zaduženja predstavlja poseban problem pošto se gotovo isključivo radi o kreditima stranih vlada, sa lošijim uslovima finansiranja, na osnovu kojih se bez tendera i po značajno višim cenama angažuju izvođači iz zemalja kreditora".\nDug Srbije prema stranim vladama je, naveo je Đilas, sa 726 miliona evra u 2012. godini porastao na blizu 4,5 milijardi evra danas, "dok ova vlada budžetom, potpisanim i javno najavljenim sporazumima, planira da ga u narednom periodu poveća na čak 25 milijardi evra".\n"Od tog iznosa, najmanje 13 milijardi evra će biti dug prema samo jednoj zemlji - Kini", naveo je u pismu Đilas.\nPo njegovim rečima, taj nivo javnog duga je neodrživ i Srbija će "za samo nekoliko godina upasti u dužničku zamku zemalja koje se danas utrkuju da Srbiji odobre kredite sa uslovima značajno nepovoljnijim od tržišnih".\n"Zbog nepovoljnih uslova, izostanka tendera, angažovanja stranih firmi i hroničnog kašnjenja u fazi izvođenja, realizacija ovih projekata će dodatno usporiti privredni rast zemlje i ubrzati migraciju stotina hiljada mladih i stručnih ljudi, koji svoju budućnost više ne vide u Srbiji", istakao je Đilas.\nOn je, kako je naveo, "imajući u vidu interes Srbije i njenih građana, koji će u narednom periodu biti primorani da otplaćuju ove neracionalne dugove", apelovao na MMF, Svetsku banku, Evropsku komisiju i parlamentarne grupe u Evropskom parlamentu da iskoristite svoj autoritet i pozitivno utiču na ekonomsku politiku vlade, "kako bi se zaduživanje zemlje sa jedne strane usporilo, a sa druge preusmerilo ka međunarodnim finansijskim institucijama".\nTo je, po oceni Đilasa, jedan od osnovnih preduslova da Srbija izbegne "dužničko ropstvo i višegodišnju ekonomsku recesiju".\n20.10.2020, 14:18h Драган Preporuči\nКао и његов претходник и идол - Ђинђић, иде да опањкава Србију код окупатора.\nMinistri EU potvrdili da Skoplje još ne može da počne pristupne pregovore\nMinistri evropskih poslova Evropske unije potvrdili su danas da Skoplje još ne može da počne pristupne pregovore sa Unijom dok ne reši bilateralne sporove sa Bugarskom.


Osim iznosa za kupljeno zemljište, investitor će u postupku pribavljanja građevinske dozvole, kako je rekao Vesić, imati i obavezu plaćanja doprinosa za uređivanje građevinskog zemljišta.\nProdaje se zemljište u Bloku 63 za 327 miliona dinara\n– Lokacija površine 3.118 kvadratnih metara nalazi se u zoni mešovitog gradskog centra. Na zemljištu se mogu graditi objekti komercijalne namene sa stanovanjem, kao i višespratna kolektivna garaža. Orijentaciona bruto površina moguće izgradnje na lokaciji je oko 16.000 kvadratnih metara, sa objektima od osam spratova. Početna cena za otuđenje građevinskog zemljišta utvrđena je na osnovu procene tržišne vrednosti, koja je iznosila 105.104,84 dinara po metru kvadratnom zemljišta, tako da je zemljište prodato jedinom prijavljenom učesniku po početnom iznosu od 327.716.891,12 dinara – rekao je Vesić i podsetio da je Direkcija u prva četiri meseca ove godine obezbedila u budžetu grada 580 miliona dinara od otuđenja građevinskog zemljišta u javnoj svojini grada.\nNa licitaciji za zemljište na Zvezdari čak 19 ZAINTERESOVANIH, prodato za 108 MILIONA DINARA


Ruski avioni nadletali kanadske brodove\nTri ruska vojna aviona su južno od obale Ukrajine ometala fregatu Ratne mornarice Kanade koja učestvuje u vežbi NATO u Crnom moru, objavljeno je u Kanadi.\nRuske oružane snage dobiće do kraja ove godine 230 novih borbenih aviona i helikoptera, izjavio je u utorak ruski ministar odbrane Sergej Šojgu.\nHrvatska zadržava ratno vazduhoplovstvo\nPredsednik Hrvatske Ivo Josipović izjavio je u ponedeljak u Zagrebu da prvi preliminarni rezultati istrage pokazuju da je vojni avion MIG 21 početkom avgusta pao zbog greške na hidraulici i da...\nHrvatska nema novca za borbenu avijaciju?\nPredsednik Hrvatske Ivo Josipović izjavio je da nije pitanje da li Hrvatska treba da ima borbenu avijaciju već da li može da je priušti zbog finansijskih razloga.\n14:37 >> 14:53\nUkrajina je u četvrtak optužila ruske vazduhoplovne snage da su oborile ukrajinski borbeni avion u misiji iznad njene teritorije. Istovremeno, lokalna agencija Novorosija je javila da su pripadnici...\nRuski borbeni avion šeste generacije stiže 2026.\nRuski borbeni avioni stigli u Irak\nSrušio se borbeni avion u Španiji\nŠpanski borbeni avion "eurofajter" srušio se u ponedeljak prilikom sletanja u bazu Moron u blizini Sevilje, na jugu Španije, saopšeno je iz španskog Ministarstva odbrane.\nRuski borbeni avioni upali u vazdušni prostor Holandije\nBorbeni avioni Holandije su, uz pomoć saveznika iz NATO - Britanije i Danske, presreli u sredu popodne dva ruska ratna aviona koja su ušla u vazdušni prostor Holandije preko Severnog mora,...\nkurir-info.rs, vesti-online.rs 16 komentara


Program mera za privredu i građane u vrednosti od 5,1 milijardu evra - GEM info\n31. marta 2020. 1. aprila 2020. Redakcija 0 Comments program mera, Siniša Mali\nKompletan program mera za pomoć privredi Srbije pogođenoj posledicama epidemije koronavirusa vredan je 5,1 milijardu evra, saopštio ministar Siniša Mali\nOdlaganje plaćanja poreza i doprinosa na zarade sprovodi se u cilju obezbeđenja likvidnosti, održanja privredne aktivnosti i zaposlenosti. Odlaže se i plaćanje akontacija poreza na dobit u drugom kvartalu.\nNajveći zahtev privatnika bio je da se odloži plaćanje poreza i doprinosa to smo i uradili, kešom ćemo pomoći zaposlenima uplaćujući minimalnu zaradu, tako da smo i njima izašli u susret – istakao je Mali.\nOdlaganje plaćanja poreza na zarade i doprinose za privatni sektor, tokom trajanja vanrednog stanja, uz kasniju otplatu nastale obaveze u ratama sa početkom najranije od 2021. godine.\nOslobađanje davalaca donacija od obaveze plaćanja PDV-a. Osnovni cilj ove mere je da se od plaćanja PDV oslobode oni donatori koji svoje proizvode, odnosno proizvode čijim prometom se bave doniraju ustanovama koje su neposredno uključene u aktivnosti koje imaju za cilj sprečavanje širenja i lečenje građana od bolesti Кovid-19.\nDirektna pomoć preduzetnicima koji se paušalno oporezuju i koji plaćaju porez na stvarni prihod, mikro, malim i srednjim preduzećima u privatnom sektoru – uplata pomoći u visini minimalca (za vreme trajanja vanrednog stanja), i za velika preduzeća uplata pomoći u visini 50 odsto minimalca za zaposlene kojima je rešenjem utvrđen prestanak rada.\nShare the post "Program mera za privredu i građane u vrednosti od 5,1 milijardu evra"\n← Jedno lice upućeno na infektivnu kliniku na dalju dijagnostiku\nU Lazarevcu potvrđena još dva slučaja obolela od kovida 19 →


Beta 8. novembra 2019. 15:00\n„Vlast priča o navodnoj spremnosti da organizuje poštene izbore, a zapravo je zabranila Savetu Evrope da pošalje misiju koja bi utvrdila čime se sve vlast služi u gušenju osnovnih demokratskih sloboda“, rekao je Zelenović, navodi se u saopštenju Zajedno za Srbiju.\nZelenović je podsetio na posetu predsednika Komiteta za monitoring Kongresa lokalnih i regionalnih vlasti Saveta Evrope Lin Verbek Beogradu, koja je organizovana nakon što je Zelenović u Savetu Evrope govorio o pritiscima na opštine i gradove u kojima na vlasti nije Srpska narpedna stranka (SNS).\n„Verbek je jasno rekao da je na sastanku sa ministrom državne uprave i lokalne samopurave Brankom Ružićem razgovarao o uvodjenju postmonitoring misije u Srbiji. Ružić je to prvo prihvatio, a onda je dobio packe od vrha države i postmonitoring misija nije prihvaćena, što se nikada u istoriji Saveta Evrope nije dogodilo. To je diplomatski skandal koji još uvek nije ispravljen“, rekao je Zelenović.\nLutovac i Dačić se verbalno sukobili oko dva koloseka medjustranačkog dijaloga\nIstoričarka Repajić: Na Akademiji povodom 9. maja emitovane…


“Vek pobednika 1918 - 2018” na poligonu na Pešteru\n“Vek pobednika 1918 – 2018” na poligonu na Pešteru\nTanjug 10. novembra 2018. 12:10\nPEŠTER – Predsednik Srbije Aleksandar Vučić prisustvovao je danas vežbi koja je, u okviru Združene taktičke vežbe sa bojevim gađanjem “Vek pobednika 1918 – 2018”, izvedena na privremenom poligonu Pešter.\nNa Pešteru je vežbu „Borbena grupa na maršu sa prelaskom u napad“ izvela Druga brigada Kopnene vojske, u sadejstvu sa Četvrtom brigadom Kopnene vojske i jedinicama Ratnog vazduhoplovstva i protivvazduhoplovne odbrane Vojske Srbije.\nOsim predsednika Srbije, vežbi na Pešteru prisustvuju i premijerka Srbije Ana Brnabić, ministar odbrane Aleksandar Vulin, načelnik generalštaba Vojske Srbije MIlan Mojsilović, predsednik Republike Srpske Milorad Dodik, predstavnici Vojske Srbije, crkveni velikodostojnici, diplomatski kor. . .\nZa izvođenje vežbe angažovano je oko 2. 000 vojnika i više od 100 borbenih sredstava, a za nju je odgovoran komandant Druge brigade Kopnene vojske, brigadni general Željko Kuzmanović.\nAngažovana sredstva ratne tehnike su Tenk M84, borbeno vozilo pešadije M80, samohodna haubica 122 mm “Gvozdika”, borbena oklopna vozila POLO M83 i BRDM – 2, višecevni lanser raketa “Oganj”, radar “ŽIrafa”, kao i sredstva koja će uskoro biti uvedena u naoružanje Vojske Srbije “Pasars” i haubica 155mm B52 “Nora”.\nIz sastava RV i PVO na vežbi će učestvovati MIG – 29, ORAO J22, helikopteri “Gama”, MI – 8, sistem “KUB” i radar AN TPS – 70.\nVežba “Vek pobednika 1918-2018″ izvodi se istovremeno na 10 lokacija – na privremenom poligonu Pešter, u vojnim kompleksima “Pasuljanske livade”, “Titel”, “Međa”, “Borovac” i “Orešac”, u rejonima Velikog Jastrepca, Zvorničkog jezera, Sremske Mitrovice i u Beogradu.\nTema Združene vežbe „Vek pobednika“, jedne od najvećih vojnih vežbi u regionu, je „Priprema i upotreba snaga za reagovanje Vojske Srbije“, a u njoj učestvuje oko 8.000 pripadnika Kopnene vojske i Ratnog vazduhoplovstva i protivvazduhoplovne odbrane i više od 600 borbenih sistema i vazduhoplova.\nIstovremeno na deset lokacija izvode se planske, vežbovne i borbene aktivnosti na kojima ucestvuje 100 tenkova, 100 oklopnih borbenih vozila, 100 artiljeriskih i raketnih sistema, kako zemaljskih tako i PVO, a na ovaj način biće prikazana sposobnost vojske da odgovori rizicima, izazovima i pretnjama.\nKako je ranije rečeno, ovaj način obeležavanja godišnjice Prvog svetskog rata izabran je da bi se odalo priznanje precima koji su izvojevali pobede u Velikom ratu.


“Na tajnom zadatku” (21 Jump Street) od sutra u našim bioskopima Prolog\n“Na tajnom zadatku” (21 Jump Street) od sutra u našim bioskopima\nU akcionoj komediji Šmit (Džona Hil) i Dženko (Čening Tejtum) spremni su da ostave iza sebe adolescentske probleme i da nastave dalje. Završavaju policijsku akademiju i kao mladi policajci pridružuju se tajnoj akciji koja ima za cilj da suzbije kriminal u srednjim školama. Rizikujući život upuštaju se u borbu sa narko bandama i shvataju da srednja škola više nije kao što je bila pre samo par godina. Pred njima su teški zadaci, da se izbore sa kriminalcima, ali i sa srednjom školom.\nFilm je zasnovan na popularnoj američkoj seriji iz '80ih. „Sve je počelo od jednostavnog pitanja: kako bi izgledalo ponovo proživeti najznačajniji trenutak u mladosti – period srednje škole? Iako misliš da si sada pametniji i da znaš sve odgovore, iznenada shvatiš da je sve bilo pogrešno. Odmah se vrate isti problemi i nesigurnost kao kada si imao 17 godina,“ dodaje Džona Hil.\nTrejler filma “Na tajnom zadatku” možete pogledati putem linka:


Korona tanji i najveća primanja: Najviša mjesečna plata u RS 33.525 KM - Akta.ba\n14.12.2020. 08:18 / Izvor: Akta.ba\nNajviša plata u Republici Srpskoj u prvih deset mjeseci ove godine isplaćena je u januaru u Banjaluci i iznosila je 33.525 KM, što je za 17.658 KM manje u odnosu na prošlogodišnju najveću mjesečnu platu, koja je iznosila 51.183 KM.\nEkonomski analitičari su u razgovoru za "Nezavisne" ocijenili da, iako su najveće mjesečne zarade dosta više od prosječne plate, koja u RS iznosi 964 KM, virus korona doprinio je njihovom smanjenju u ovoj godini, jer je pandemija negativno uticala i na one sektore koji su inače dobro plaćeni.\nPrema podacima Poreske uprave RS, najveća plata ove godine isplaćena je u sektoru finansijske djelatnosti i djelatnosti osiguranja, dok je prošle godine najveća plata otišla u džep radniku iz Banjaluke koji se bavi djelatnosti u vezi s nekretninama, iznajmljivanjem i poslovnim aktivnostima.\nU Poreskoj upravi RS su naveli da je druga najveća plata isplaćena u maju ove godine i iznosila je 30.876 KM, a isplaćena je radniku u Gradišci, koji se bavi stručnom naučnom i tehničkom djelatnošću.\n"U februaru je u Banjaluci radniku u sektoru stručne naučne i tehničke djelatnosti isplaćena 30.831 KM", podaci su Poreske uprave RS.\nDodali su da je u septembru najveću platu dobio radnik u Bijeljini u sektoru finansijske djelatnosti i djelatnosti osiguranja, koji je za svoj rad nagrađen sa 26.790 KM.\n"U maju su u Banjaluci u sektoru stručne naučne i tehničke djelatnosti isplaćene 25.242 KM", pokazali su podaci Poreske uprave RS.\nPrema posljednjim obrađenim podacima kojima raspolaže Poreska uprava RS, u oktobru su tri najveće plate isplaćene zaposlenima u Banjaluci koji se bave informacionim i komunikacionim djelatnostima.\n"U oktobru je najveća pojedinačna mjesečna plata iznosila 23.691 KM i 13.599 KM, a obje su iplaćene u sektoru informacija i komunikacija, a u istom sektoru je isplaćena i plata u visini od 8.775 KM", naveli su u Poreskoj upravi RS.\nDodali su da je u sektoru naučne i tehničke djelatnosti u Banjaluci isplaćeno 12.999 KM, dok je u Doboju radnik koji radi za preduzeće van RS dobio 9.114 KM.\nPredrag Duduković, član Udruženja ekonomista RS SWOT, kazao je da nije iznenađujuće što su najveće isplaćene plate iz navedenih branši, ali da kriza izazvana virusom korona nije zaobišla ni ove inače visoko plaćene djelatnosti.\n"Ne čudi što je virus korona, na primjer, negativno uticao na finansijski sektor, jer su građani u ovom periodu imali malo potreba za finansijama, a manje se građana i osiguravalo", rekao je Duduković za "Nezavisne".\nMarko Đogo, profesor na Ekonomskom fakultetu Univerziteta u Istočnom Sarajevu, kazao je da najveće plate u RS već decenijama imaju direktori najvećih finansijskih institucija.\n"I dalje postoji veliki nesrazmjer između prosječne plate i plata u ovom sektoru, ali mora se imati na umu da se radi o ljudima koji upravljaju, za naše uslove, ogromnom aktivom. Recimo, najveća banka u RS ima aktivu od dvije milijarde KM", rekao je Đogo.\nKazao je da, za razliku od javnog sektora, koji živi od poreza, u finansijskim institucijama radnici zavise od tržišnog rezultata.\n"Njihova plata je mnogo opravdanija nego kada neko ima visoku platu u javnom sektoru, jer oni, ukoliko ne ostvare dobar rezultat, sasvim je sigurno da će ostati bez te plate, a možda i bez posla", kazao je Đogo za "Nezavisne".\nDodao je da je većina najvećih plata diktirana menadžerskim tržištem u regionu.\n"Bilo koji finansijski menadžer koji ovdje napravi neki rezultat može otići u bilo koju zemlju u regionu ili čak i u centrale, a dešavalo se da i ljudi iz susjednih zemalja ili centrale dolaze kod nas da rade", naveo je Đogo.\nIstakao je da je velika razlika između plata u finansijskom sektoru i prosječnih plata posljedica niskih plata u realnom sektoru.\n"To je uglavnom povezano s niskom produktivnošću, a zašto imamo nisku produktivnost, to je zato što nam je sistem postavljen tako da ne podstiče inovativnost, investicije, nego je više usmjeren na potrošnju, a država se često ponaša nezainteresovano za ekonomiju, a više za ubiranje poreza", naveo je Đogo.\nDodao je da bi prosječne plate trebalo da porastu na 1.000 evra pa bi ta razlika, prema njegovim riječima, bila manja.\nNaveo je da je jasno da je virus korona negativno uticao na poslovanja i ovih sektora, te da, i ako kompanije ostvare dobit, ona će biti sigurno tri ili četiri puta manja nego ranije.


Rajs: Planiramo da ukinemo finansijske restrikcije palestinskoj vladi\nBušova administracija je ukinula ekonomski i politički embargo novoformiranoj vladi palestinskog predsednika Mahmuda Abasa. Državni sekretar Kondliza Rajs je izjavila da je u telefonskom razgovoru palestinskom premijeru Salamu Fajadu prenela podršku\n“Čestitala sam mu na novoj funkciji i rekla da će SAD obnoviti punu pomoć palestinskoj vladi i sa njom normalizovati kontakte.”\nČlanovi nove palestinske vlade su juče položili zakletvu. Ismail Hanije, pripadnik Hamasa, smenjen je sa položaja premijera pošto je Hamas prošle nedelje zauzeo Gazu u borbama sa pripadnicima Abasove frakcije Fatah koja kontroliše Zapadnu obalu. U razgovoru sa novinarima u Vašingtonu sekretarka Rajs je juče izjavila da će SAD u znak podrške novoj vladi takodje ukinuti restrikcije na privatne ekonomske veze sa palestinskom vladom.\n“Planiramo da ukinemo finansijske restrikcije palestinskoj vladi koja je prihvatila već postignute sporazume sa Izraelom i odbacila nasilje. Time će se omogućiti američkom narodu i američkim finansijskim institucijama da obnove normalne ekonomske i trgovirnske veze sa palestinskom vladom.”\nRajsova je dodala da će Bušova administracija u saradnji sa Kongresom obnoviti i pomoć u vrednosti od 86 miliona dolara koja je već obećana palestinskim vlastima pod voćstvom predednika Abasa. Američka vlada će takodje doprineti dodatnih 40 miliona dolara Ujedinjenim nacijama na ime pomoći Palestincima, posebno onima koji žive u pojasu Gaze. Američki državni sekretarijat smatra Hamas terorističkom organizacijom. U medjuvremenu, Bela kuća je saopštila da je predsednik Buš u telefonskom pozivu pružio uveravanja o američkoj podršci predsedniku Abasu. I Evropska unija je objavila planove o obnovi derektne pomoći novoj palestinskoj vladi dok je izraelski premijer Ehud Olmert pružio nagoveštaje da je njegova zemlja spremna da saradjuje sa novom palestinskom vladom na postizanju mira.


Prikazivanje članaka po tagu br535\n24 decembar 2010\tUtkereszteződés\nAmi szem-szájnak ingere - Karácsonyi receptek\nA saláták a zamatos húsok mellett friss ízek.\nBexpo sport: U zdravom telu - zdrav duh\nNa Bexpo sajmu u OSC-u „Mladost“ je 16. i 17. decembra održana prezentacija nekih od gradskih sportskih klubova. Smisao ove propratne manifestacije bečejskog sajma bio je da se posetioci, a naročito oni mlađi, dodatno zabave, a istovremeno i upoznaju sa sportovima koje bi u perspektivi mogli upražnjavati i sportskim klubovima grada gde se takve aktivnosti organizovano odvijaju.\nNa prvenstvu države mlađih kategorija: Žetva medalja\nNa pojedinačnom prvenstvu države u kuglanju za mlađe kategorije, takmičari iz novobečejske i bečejske opštine ostvarili su veliki uspeh.\n24 decembar 2010\tIzmeđu dva broja\nNovogodišnja sednica SO Bečej: Usvajanje budžeta\nPoslednja sednica lokalnog parlamenta u ovoj godini održana je 23. decembra, nakon zaključenja ovog broja Bečejskog mozaika.\nDanas tribina u gradskoj kući: Korupcija u sistemu finansija\nBečejsko udruženje mladih – BUM će danas (24. decembra) u maloj sali gradske kuće s početkom u 13 časova održati tribinu naslovljenu „Korupcija u sistemu javnih finansija“.\nJp „Vodokanal“: Zaštita vodomera\nIz JP „Vodokanal” savetuju građane opštine Bečej da u toku zimskog perioda zaštite svoje vodomere i vodovodne instalacije koje se nalaze van objekata ili u objektima u kojima se ne greje, da ne bi došlo do smrzavanja u toku zimskog perioda.\nU prošlom broju Bečejskog mozaika od 17. decembra, u tekstu naslovljenom „Novogodišnja ponuda“ na 4. strani je napravljena nenamerna greška. U tekstu stoji da za doček Nove godine u pivnici „Tata Brada“ treba platiti 3.500 dinara po osobi, a ispravna informacija je da organizovani doček u tom lokalu staje 2.500 dinara po osobi.\nVesti iz policije: Jedanaest teških krađa\nPolicija je prošlog petka lišila slobode četrnaestogodišnjeg S.Š. zbog postojanja osnova sumnje da je izvršio više krivičnih dela teška krađa.\nNiz humanitarnih koncerata se nastavlja, pa je prošle subote organizovan još jedan u Pozorišnom klubu. Cilj je bio prikupljanje novca za paketiće koji će biti podeljeni učenicima ŠOSO „Bratstvo“.


Jedan od najvećih multilateralnih skupova u Evropi ove godine\nSnezana Djuric Pijevac\t 12.10.2021. 12:36h 12:39h\nBEOGRAD - Jedan od najvećih multilateralnih skupova u Evropi ove godine - Samit kojim se obeležava šest decenija od osnivanja Pokreta nesvrstanih zemalja, nastavlja se u Beogradu danas, uz prisustvo velikog broja stranih zvaničnika.\n12.05 - Ugovoreni češći kontakti sa Gambijom. Šefovi diplomatije Srbije i Gambije razgovarali su o unapređenju saradnje, budući da su diplomatski odnosi uspostavljeni još 1965. ali nisu na adekvatnom nivou.\nMinistar Selaković upoznao je ministra Mamadua Tangara sa rezultatima ekonomskih reformi poslednjih sedam godina Srbije i poručio da je naša zemlja u prilici da na različite načine pruža pomoć i podršku prijateljskim državama, kojima je to potrebno. Srbija je spremna na saradnju u brojnim oblastima, među kojima i u obrazovanju kroz stipendijski program "Svet u Srbiji", saopštio je MSP.\nPREDSEDNIK VUČIĆ NEGIRAO TVRDNJE VJOSE OSMANI: Nismo koristili nesvrstane za kampanju protiv Prištine\n11.56 - Vučić: Azerbejdžan važan za Srbiju. Predsednik Aleksandar Vučić izjavio je da Srbija pridaje poseban značaj strateškom partnerstvu sa Azerbejdžanom i izrazio nadu da će predsednik te zemlje i predsedavajući Pokreta nesvrstanih Ilham Alijev uskoro posetiti Srbiju.\n11.20 - Brnabić i Leki: Zahvalnost Indiji zbog KiM, ali i vakcina. Premijerka Ana Brnabić razgovarala je sa specijalnom izaslanicom predsednika vlade i državnom ministarkom u Ministarstvu spoljnih poslova Indije Menakši Leki.\nPotvrđeno je da su odnosi dve zemlje tradicionalno dobri i prijateljski, te da postoji više strateških oblasti u kojima se saradnja dve zemlje može unaprediti, uključujući poljoprivredu, energetiku, trgovinu i kulturu. Dodatno, Srbija je zainteresovana za unapređenje saradnje u oblasti filmske industrije. Premijerka je zahvalila Indiji na poštovanju teritorijalnog integriteta i suvereniteta Srbije, kao i na podršci u nabavci vakcina protiv kovid-19.\n10.41 - Intenzivniji politički dijalog sa Iranom i ekonomska saradnja sa Somalijom. Ministar Selaković razgovarao je sa zamenikom ministra inostranih poslova za ekonomsku diplomatiju Irana Madijem Safarijem, kome je rekao da Srbija želi da dve zemlje intenziviraju politički dijalog, saopšteno je iz MSP.\nPoručeno je i da je neophodno unapređivati ekonomsku saradnju - te da potencijala za to ima u oblastima poput poljoprivrede, energetike, građevinarstva, turizma.\nPodršku za studiranje u Srbiji ministar je iskazao i u razgovoru sa ministrom trgovine i industrije Somalije Kalifom Abdijem Omarom, sa kojim je razgovarao i o inteziviranju ekonomske saradnje, posebno u oblastima kao što su trgovina, poljoprivreda i IT.\n09.44 - Potvrđeni dobri odnosi sa Palestinom i Angolom. Ministar spoljnih poslova Nikola Selaković razgovarao je na odvojenim sastancima sa šefovima diplomatije Palestine i Angole. Selaković je sa ministrom Riadom al Malikijem konstatovao da postoji veliki prostor za unapređenje ekonomske i drugih vidova saradnje sa Palestinom i izrazio očekivanje da će biti formiran Mešoviti komitet za ekonomsku saradnju.\nSa ministrom Teteom Antoniom potvrđeni su dobri odnosi Srbije i Angole i zaključeno je da bi održavanje biznis foruma bilo značajno za unapređenje ekonomske saradnje i iskorišćavanje poslovnih potencijala. Obema zemljama Selaković je zahvalio na podršci po pitanju Kosova i Metohije.\n08.05 - Poruka mira i solidarnosti kreće iz Beograda u svet. Sve je spremno za početak drugog dana Samita. Na plenarnoj sednici, koja počinje za manje od sat vremena, učestvuje više od 550 delegata i oko 300 domaćih i stranih novinara.\nOvo je skup slobodarskih zemalja koje imaju svoju tradiciju, svoju istoriju, i smelo kroče i gledaju u budućnost - poruka je koja ovog jutra iz Beograda kreće u svet. To je u skladu i sa glavnim načelima Pokreta nesvrstanih - mir u svetu, solidarnost, borba protiv siromaštva, nejednakosti, terorizma... Osim glavnog skupa, bilateralnih sastanaka, svečane večere, organizovano je i turističko razgledanje grada za supruge učesnika Samita. O bezbednosti brine operativni bezbednosni štab, kao i više od 3.200 policajaca.\nPredsednik Srbije Aleksandar Vučić poručio je učesnicima na jučerašnjem zasedanju da je međunarodna saradnja jedini put ka sveukupnom blagostanju i prosperitetu celog čovečanstva.\nSvet je danas drugačiji od onog od pre šest decenija, kaže srpski predsednik, ocenjujući da se Pokret nesvrstanih, uprkos usponima i padovima, pokazao kao uspešna priča. Na marginama skupa održani su brojni bilateralni sastanci, kao i Biznis forum. Predsednik Vučić razgovarao je sa visokim predstavnicima velikog broja država i Ujedinjenih nacija. U Domu Narodne skupštine ogranizovana je svečana večera za učesnike Samita. Na zgradi srpskog parlamenta Beograđani i gosti prestonice sinoć su mogli da vide nesvakidašnji prizor. Naime, na fasadi se prikazivalo šta se dešava na skupu u parlamentu. Na skupu učestvuju predstavnici 111 zemalja, 9 delegacija međunarodnih organizacija, a domaćini su Srbija i Azerbejdžan.


RODA JLS, Mega Bemax – Crvena zvezda mts, 69:75 – Lige Košarkaškog saveza Srbije\nU 10. Kolu Roda Juniorske lige Srbije košarkaši Mega Bemaxa izgubili su od Crvene Zvezde mts sa 75-69. Dosta dobro otvorena utakmica I sa jedne I sa druge strane ,agresivna I jaka odbrana dovodi do toga da rezultat posle prve četvrtine bude 21-16 u korist gostiju . Druga četvrtina je takođe protekla u agresivnoj odbrani dosta trčanja I veoma atraktivnoj košarci I sa jedne I sa druge strane. Na odmor se odlazi sa rezultatom 42-37 za Zvezdu. Treća četvrtina je protekla u znaku igrača Mega Bemaxa koji vraćaju rezultatsku neizvesnost I prilaze gostima na samo poen zaostatka.\nU četvrtoj četvrtini igrači I jedne I druge ekipe su krenuli jako ali I pametno.Strpljivo u odbrani ,pametno u napadu I igralo se koš za koš. Dva minuta pred kraj Karapandzic iz Zvezde pogadja trojku uz zvuk sirene za kraj napada gde Zvezda odlazi na +4 I slobodno možemo reći da je to detalj koji je prelomio u Zvezdinu korist.Pokušali su igrači Mege da se vrate ali bezuspešno. Kraj Mega Bemax- Crvena Zvezda mts 69-75.\nVlada Vukoičić, Čestitam Crvenoj Zvezdi na zasluzenoj pobedi.Izjednacena utakmica sa dosta naizmenicnih serija oba tima.Za pobedu su nam nedostajali sutevi spolja kao i bolja realizacija slobodnih bacanja.Ako na to dodamo par promasenih zicera pred kraj utakmice jasno je da nismo mogli vise od tesnog poraza.\nAleksandar Langovic, Čestitam igračima i stručnom štabu Crvene Zvezde ,dosta dobra utakmica danas,falilo nam je energije,loše smo šutirali spolja ,imali smo par promašenih zicera,što je i dovelo do pobede Zvezde. Okrećemo se treningu i spremanju za narednu utakmicu.\nBojan Đerić, Utakmica mladih momaka,budućnost Srpske košarke,čestitam Megi na odličnoj igri,na borbi,čestitam mojim igračima.\nBojan Tomašević, Veoma dobra pobeda za nas očekivali smo da Mega bude dobar protivnik pogotovo na svom terenu ,dali smo sve od sebe ,igrali smo dobru odbranu ,ostavili smo srce na terenu.


Metamorfozi hoteli, Sitonija hoteli 2022 - Barcino Tours Metamorfozi hoteli, Sitonija hoteli 2022 - Barcino Tours\nMetarmofozis je manje mesto koje se nalazi na Halkidikiju, na početku drugog prstena – Sitonije. Ovo mesto ima epitet vazdušne banje jer je ogružen gustim četinarskim šumama. Mesto je malo, i pravi je izbor za ljubitelje malih mesta sa ne previše ljudi. Mesto ima nekoliko taverni i restorana, par prodavnica, a turistima je na raspolaganju i ribarnica i pekara. Ukoliko uveče želite da prošetate, možete otići do obližnjeg Nikitija ili Neos Marmarasa, koji će sigurno zadovoljiti svačije potrebe za provodom.


Poslanik ko[ta 54.000 evra\nTema: Poslanik ko[ta 54.000 evra\n12.11.2007., 12:52 #1\nSvaki poslanik Narodne skupštine poreske obveznike godišnje košta više od 4,2 miliona dinara ili 54.000 evra, što je mesečno 4.510 evra bruto. Kada se od te cifre odbiju zdravstveno i socijalno osiguranje i ostale takse, svaki poslanik mesečno dobije oko 1.500 evra. To su više nego solidna primanja za nerad, primitivizam i promovisanje partijskih „vrednosti“, što je opšta ocena rada većine narodnih poslanika koji bi na umu trebalo da imaju prvenstveno zalaganja za interese građana.\nKoliko je isplativo biti poslanik, govori i podatak da se u odnosu na prošli saziv broj poslanika „zaposlenih“ u Skupštini udvostručio. Pravo da prima platu u prošlom sazivu koristilo je 98 poslanika, dok se u novom u parlamentu „zaposlilo“ 185 i oni su sada na stalnom radu u Skupštini. Pored osnovne plate, dnevnica i paušala koji im sleduje za rad sa biračima, na pomenutu cifru za veliki broj poslanika trebalo bi dodati i putne troškove. Pored toga sledi im naknada troškova za ishranu u visini od pet odsto prosečne mesečne zarade po zaposlenom u privredi, iako već imaju privilegiju da se hrane u veoma jeftinom skupštinskom restoranu. Poslanici koji nemaju prebivalište na užem području grada Beograda, niti obezbeđen stan u Beogradu, i to uz podnošenje odgovarajućih računa skupštinskoj finansijskoj službi imaju pravo i na naknadu troškova za hotelski smeštaj de luks kategorije. Ukoliko zatraže, poslanicima može biti isplaćeno i 35.000 dinara, odnosno 430 evra za zakup stana u Beogradu, ali nemaju pravo na putne troškove. Oni imaju pravo i na naknadu za odvojeni život, kao i na naknadu troškova prevoza za dva putovanja mesečno, zbog posete porodici. Oni koji ne žele da putuju i ne iznajmljuju stan u Beogradu mogu da prenoće u hotelu. Noćenje u beogradskim hotelima košta između 40 i 70 evra.\nPoslanici imaju i pravo na otpremninu za odlazak u penziju u visini jedne i po zarade koja ne može da bude niža od tri prosečne zarade u republici. Uz to imaju i pravo na korišćenje službenih telefona i službenih automobila. Za službene potrebe mogu da koriste telefone u svojim radnim prostorijama, i to samo za domaći saobraćaj, dok predsednik i potpredsednici parlamenta imaju pravo i na međunarodne telefonske razgovore i službene mobilne telefone do 3.500 dinara.\nTu je i pravo na diplomatski pasoš i na dnevnicu za put u inostranstvo. Prilikom održavanja sednica i službenih sastanaka u Narodnoj skupštini mogu se služiti kafa, čaj, mineralna voda i bezalkoholna pića. Pravo na besplatno posluženje imaju predsednik i potpredsednici Skupštine i poslaničkih grupa i predsednici odbora i sekretar Skupštine tokom održavanja sednica i sastanaka.\nNarodni poslanik ima pravo na besplatan prevoz u železničkom, drumskom, javnom gradskom i rečnom saobraćaju na teritoriji Srbije. Tu su i naknade troškova službenog putovanja zbog učešća na parlamentarnim sesijama, sednicama odbora, kao i za po dva sastanka poslaničkog kluba uoči sednice Skupštine. Ovim pravom obuhvaćeni su troškovi za korišćenje automobila od 15 odsto od cene litra goriva po obračunskom kilometru. Ukoliko sednice Skupštine ili odbora traju nekoliko dana, ovo pravo se priznaje samo za dolazak u Beograd i povratak kući. Za ostale dane rada narodni poslanik ima pravo na naknadu ovih troškova najviše za 250 kilometara, ukupno u oba pravca. Međutim, i poslanici čije je prebivalište na udaljenosti većoj od 125 kilometara od Skupštine imaju pravo na ovu nadoknadu ukoliko podnesu odobrenje predsednika poslaničke grupe i priloži putni nalog s odgovarajućim dokazom. Ta mera je uvedena pošto je u prošlom sazivu Skupštine utvrđeno da neki poslanici dižu pozamašne svote sa skupštinske blagajne na ime troškova za benzin.\nZa kraj, svaki poslanik ima i besplatnu člansku kartu Narodne biblioteke, ali ne postoje konkretni podaci koliko poslanici koriste ovu privilegiju.\nKoliko koštaju godišnje\nplate i dodaci 497.888.000\nsocijalni doprinosi 89.752.000\nnaknade u naturi 6.750.000\nnaknade za odvojeni život i smeštaj 3.000.000\nposlanički dodatak 210.000.000\ntroškovi putovanja 248.000.000\npodaci o ukupnim troškovima za poslanike iz budžeta Skupštine Srbije\nKoliko prime na ruke\nosnovna plata 75.000\nmesečno najmanje 1.562\nbez putnih troškova i bez dodataka za šefove poslaničkih klubova ili šefove delegacija\nzdravstvoprosečna plata 32.300 dinara\nlekar opšte prakse 40.000 dinara\nlekar specijalista 53.000 dinara\nprosveta prosečna plata 28.380 dinara\nprofesor sa 25 godina staža 35.800 dinara\nučitelj sa VI stepenom 25.700 dinara\nPreuzeto sa sajta ASI\nPoslednji put ažurirao/la zox : 12.11.2007. u 12:54 Razlog: Poslanik košta 54.000 evra\n12.11.2007., 12:54 #2\nRe: Poslanik ko[ta 54.000 evra\n12.11.2007., 12:58 #3\nAUUUUUUUUUUUUUUUUU nisam izvalio,pa nista neka se obrise tema ili zatvori\n12.11.2007., 13:03 #4\nСкупа је демо(но)кратија, много је исплативија диктатура. 8-)\n12.11.2007., 15:09 #5\nKoliko kosta Ruzica Djindjic i vila na Dedinju koja joj je poklonjena?\n12.11.2007., 17:45 #6\nFine pare,a retko ih vidjam da sede na svom poslu...\n12.11.2007., 17:48 #7\nČudi me da radikali prihvataju ovolike plate, oni su bar pošteni\n12.11.2007., 17:53 #8\nMa naviknu ljudi ..nije to neka rudarska masina pa da otkine ruku ako ne pazis ovo su tasteri ,galama,dobacivanja.Navikne svako kome se ukaze prilika.\n12.11.2007., 18:47 #9\nsve ih treba poslati na kopanje kanala i puteva da bar zarade taj novac umesto sto se igraju kokosinjca....\nSumnjiv svaki deseti poslanik\nPoslednja poruka: 09.12.2007., 20:48


RTS :: Nikolić odlikovao Besona i Klarka\nDruštvo Nikolić odlikovao Besona i Klarka\nsreda, 05. dec 2012, 11:53 -> 18:01\nNikolić odlikovao Besona i Klarka\nOrdenom srpske zastave Tomislav Nikolić odlikovao je francuskog pisca Patrika Besona, a američkog pravnika Remzija Klarka Sretenjskim ordenom drugog stepena. Odlikovanja za naročite zasluge i doprinose dobilo je više istaknutih pojedinaca.\nPredsednik Srbije Tomislav Nikolić odlikovao je Ordenom srpske zastave trećeg stepena francuskog pisca Patrika Besona, a američkog pravnika Remzija Klarka Sretenjskim orednom drugog stepena, objavljeno je u Službenom glasniku.\nBeson je odlikovan za naročite zasluge u razvijanju i učvršćivanju saradnje i prijateljskih odnosa Srbije i Francuske, a Klark za zasluge u javnim i humanitarnim delatnostima.\nKlark je bio protivnik bombardovanja Jugoslavije 1999. godine, a podržavao je režim Slobodana Miloševića, kojem je i pružao savete pre početka suđenja bivšem predsedniku Srbije i SRJ pred Haškim tribunalom.\nNikolić je Sretenjskim ordenom trećeg stepena odlikovao Radoslava Zelenovića za naročite zasluge u oblasti filmske umetnosti i Institut za fiziku za izuzetne zasluge povodom 50 godina uspešnog naučno-istraživačkog rada.\nSretenjskim ordenom prvog stepena posthumno je odlikovan Žan Ditur za zasluge u javnim, kulturnim, prosvetnim i humanitarnim delatnostima.\nNikolić je za zasluge i doprinos očuvanju i negovanju prijateljstva Srbije i Egipta Ordenom srpske zastave trećeg stepena odlikovao Merveta Zakija Hasana.\nIsti orden za zasluge i doprinos očuvanju i negovanju prijateljstva sa Srbijom dobili su Andreas Hristu (Kipar), Šigeo Kurihara i Branislav Ćirlić (Poljska).\nNikolić je Zlatnom medaljom za revnosnu službu odlikovao 65, a Srebrnom medaljom 75 pripadnika Ministarstva odbrane i Vojske Srbije.\n(četvrtak, 06. dec 2012, 01:29) - Miro [neregistrovani]\nSve pohvale za odlikovanje Patrika Besona, jedan od retkih koji je javno stao na stranu Srbije.\n(sreda, 05. dec 2012, 19:15) - Aspalathos [neregistrovani]\nOdlikovani Beson i Klark su osvedočeni prijatelji Srbije iz najtežih vremena za naš napaćeni narod. Bravo predsedniče Nikoliću!\n(sreda, 05. dec 2012, 16:34) - anonymous [neregistrovani]\nda je odlikovan Remzi Klark, borac za pravdu,otvoreno je istupao protiv NATO bombardovanja Srbije.\nSrbija pod snegom, glavni putni pravci prohodni, saobraćaj otežan, očekuje se i pad temperature


Beoinfo , S. L.\nMinistar Đorđević je rekao da je prošlo mnogo vremena ali da ono što se dešavalo srpskom narodu 1999. godine nije zaboravljeno.\n- Na ovaj način Republika Srbija želi ne želi da izbriše sećanja na te događaje, a kako je patrijarh Pavle govorio, kao veliki narod umemo da praštamo, ali ne smemo da zaboravljamo – naglasio je Đorđević.\nZoran Đorđević, Li Mančang i Siniša Mali\nGradonačelnik Siniša Mali rekao je da je obaveza da se ne zaborave tragično nastradali u tom događaju, kao i svi stradali u bombardovanju 1999. godine.\nKineski kulturni centar biće gotov do kraja 2018.\nMali: Gradilište Kineskog kulturnog centra je JEDINSTVENO\n- Naša velika obaveza je da gradimo mir, da Srbija bude faktor stabilnosti u regionu, da se borimo za budućnost naše dece, ali tako što će Srbija biti ekonomski jača. Posebna simbolika ovog mesta je što se na prostoru bivše ambasade gradi novi Kineski kulturni centar koji će biti završen za nešto više od godinu dana. Simbolika je u tome što je neko rušio, uništavao i bombardovao, a mi smo ti koji gradimo, razvijamo, menjamo i unapređujemo – istakao je gradonačelnik i dodao da su odnosi između kineskog i srpskog naroda "nikada bolji".\nAmbasador Li Mančang je rekao da se danas obeležava dan sećanja na preminule, na heroje i one koji su dali svoje živote domovini i zahvalio se Vladi Srbije, ministru Đorđeviću i gradonačelniku, ali i srpskom narodu što je uz kineski narod, i naveo da to očekuje i ubuduće.


Sajam obrazovanja i zapošljavanja 20. marta – Info366.net\nPočetna | Dešavanja | Sajam obrazovanja i zapošljavanja 20. marta\nBANJALUKA, U Banjaluci će 20. marta biti održan Sajam obrazovanja i zapošljavanja, u organizaciji Kancelarije specijalnog predstavnika Evropske unije u BiH i ambasade Norveške u BiH, uz podršku grada Banjaluka.\nSajam će omogućiti zainteresovanima da se direktno uključe u razgovore sa preduzećima i potencijalnim poslodavcima, te se informišu o mogućnostima zapošljavanja i obrazovanja u BiH i inostranstvu.\nIstovremeno, Sajam će pružiti mogućnost firmama i institucijama da predstave svoj rad, da razmijene informacije, uspostave kontakte i privuku pažnju potencijalnih radnika i sagovornika.\nUčesnici će dobiti priliku i da više saznaju o Evropskoj uniji i njenom angažmanu u BiH.\nSajam u Banjaluci omogućiće učesnicima da nauče kako da identifikuju i razviju sopstvene talente, istraže neke mogućnosti koje su već dostupne i počnu uspostavljati mreže koje im mogu biti od koristi u budućnosti.\nUz podršku partnera iz Banjaluke, Sajam će predstaviti 1.000 radnih mjesta i ugostiti predavače o najaktuelnijim temama iz oblasti zapošljavanja.\n„Nakon Sajma razviće se onlajn aplikacija koja će mapirati potrebe i prilike obrazovanja i zapošljavanja, provođenje mjera aktivne politike zapošljavanja, profesionalne orijentacije, obuke i prekvalifikacije, te praćenje i ažuriranje podataka o nezaposlenim i onima koje smo zaposlili“, saopštili su organizatori.\nOrganizaciju Sajma obrazovanja i zapošljavanja u Banjaluci podržavaju i ICBL – Poslovni inkubator Banjaluka, Unija udruženja poslodavaca Republike Srpske, ACEDU Banjaluka, Biro za zapošljavanje Republike Srpske, Univerzitetski preduzetnički centar Banjaluka, Univerzitetski centar Istočno Sarajevo, Privredna komora Republike Srpske, Centar za razvoj karijere, Prilika plus, kao i agencije za zapošljavanje „Spektar“, Posao.ba, Boljiposao.ba i Agencija Boram.\nPrvi Sajam obrazovanja i zapošljavanja održan je u novembru 2014. godine u Zenici na kojem je zabilježeno više od 8.000 posjetilaca, a 863 lica su zaposlena putem aktivnosti koje su organizovane tokom i nakon tog sajma. Srna\nU Tuzli u aprilu prvi Sajam malog biznisa\nBANJALUKA, Firma „Nestro Petrol“, u većinskom vlasništvu ruske kompanije Njeftegazinkor, dobila je ekskluzivno pravo da gradi dvije benzinske stanice i odmaralište na autoputu Banja Luka-Gradiška. Nestro Petrol će uskoro početi da gradi benzinske stanice, na površini od 144.729 metara kvadratnih zemljišta koje je dobila u koncesiju od Republike Srpske, saznaje poslovni portal CAPITAL.ba Predviđeno je da to budu jedine […]


Rat Trumpa sa kineskim tehnološkim divom Huawei\nSAD cilja Huawei posebno zbog uspjeha kineske korporacije u marketingu vrhunskih 5G tehnologija\nNEW YORK - Hapšenje Meng Wanzhou, finansijske direktorice i kćerke osnivača kineskog tehnološkog diva Huawei, izuzetno je opasan potez administracije američkog predsjednika Donalda Trumpa u njihovom intenziviranju sukoba sa Kinom. Ako se istorija ponavlja, kako je to navodno rekao Mark Twain, onda naše vrijeme sve više i više podsjeća na period koji je prethodio 1914. godini. Kao što je tada bio slučaj sa velikim evropskim silama, Sjedinjene Države danas, predvođene administracijom koja želi potvrditi američku dominaciju nad Kinom, guraju svijet ka neviđenoj katastrofi.\nKontekst hapšenja je izuzetno važan. Sjedinjene Države su zatražile od Kanade da uhapse Meng Wanzhou na aerodromu Vankuver na njenom putu iz Hong Konga za Meksiko, a zatim da je izruči SAD-u. Takav potez izgleda gotovo kao američka objava rata kineskoj poslovnoj zajednici. To naravno dovodi američke poslovne ljude koji putuju u inostranstvo u daleko veću opasnost i rizik od sličnih akcija drugih zemalja.\nSjedinjene Američke Države zaista rijetko hapse visokopozicionirane poslovne ljude, američke ili pak inostrane, zbog navodnih zločina koje su počinile njihove kompanije. Korporativni menadžeri se uglavnom hapse zbog njihovoih ličnih zločina (kao naprimjer pronevjere, pomićivanja ili nasilja), a ne zbog zločina njihovih kompanija. Da, korporativni menadžeri bi zaista trebali biti odgovorni za djela njihovih kompanija, uključujući i krivične optužbe, ali započeti ovu praksu sa vodećim kineskim poslovnim ljudima, a pri tome to isto ne učiniti sa desetinama američkih menadžera zaista je zapanjujuća provokacija za kinesku vladu, poslovnu zajednicu i javnost.\nMeng je optužena za kršenje američkih sankcija protiv Irana. Ipak, razmotrimo njeno hapšenje u kontekstu velikog broja američkih i neameričkih kompanija koje su svojevremeno prekršile američke sankcije protiv iste zemlje, dakle protiv Irana. Krajem 2011. godine naprimjer JP Morgan Chase platio je 88,3 miliona dolara kazne zbog kršenja američkih sankcija protiv Kube, Irana i Sudana. Ipak, njihov menadžer Jamie Dimon nije zgrabljen na aerodromu i odveden u pritvor.\nA sjetimo se također da JP Morgan Chase nije bila jedina korporacija koja je kršila američke sankcije. Prisjetimo se imena kompanija koje su od 2010. godine do danas optužene sa dokazima i koje su platile kazne zbog kršenja sankcija: Banco do Brasil, Bank of America, Bank of Guam, Bank of Moscow, Bank of Tokyo-Mitsubishi, Barclays, BNP Paribas, Clearstream Banking, Commerzbank, Compass, Crédit Agricole, Deutsche Bank, HSBC, ING, Intesa Sanpaolo, JP Morgan Chase, National Bank of Abu Dhabi, National Bank of Pakistan, PayPal, RBS ABN Amro, Société Générale, Toronto-Dominion Bank, Trans-Pacific National Bank (poznata i kao Beacon Business Bank), Standard Chartered i Wells Fargo.\nNijedan od izvršnih ili finansijskih direktora ovih banaka nikada nije bio uhapšen ili pritvoren zbog kršenja sankcija. U svim pomenutim slučajevima odgovorna je bila korporacija, a ne pojedinačni menadžer. Američki menadžeri nisu bili hapšeni, pritvarani ili kažnjavani ni za sveprisutno kršenje zakona tokom ili nakon finansijske krize iz 2008. godine, za koju su američke banke platile ogromne kazne u iznosu od 243 milijarde dolara, prema najnovijim obračunima. Zbog toga je hapšenje Meng Wanzhou šokantan prekid ove prakse. Da, držite izvršne i finansijske direktore svjetskih korporacija odgovornim, ali ipak počnite prvo to provoditi kod kuće kako biste izbjegli optužbe za licemjerje, za održavanje ličnih interesa kamufliranih visokim principima ... ali i za rizik izazivanja novog globalnog sukoba.\nNema nikakve sumnje da je američka akcija protiv Meng Wanzhou i Huaweija dio šireg pokušaja Trumpove administracije da potkopa kinesku ekonomiju nametanjem carina, zatvaranjem zapadnih tržišta kineskom izvozu visokih tehnologija i blokiranjem kupovine američkih i evropskih tehnoloških kompanija od strane kineskih korporacija. Može se također reći - i to bez ikakvog pretjerivanja - da je to dio ekonomskog rata protiv Kine i da je to zaista kranje bezobzirno.\nHuawei je jedna od najvažnijih tehnoloških korporacija u Kini i zbog toga je glavni cilj Trumpove administracije da potpuno zaustavi ili pak uspori napredak Kine u nekoliko sektora visoke tehnologije. Motivi SAD u ovom ekonomskom ratu su tek djelomično komercijalni - da štite i favorizuju zaostale američke kompanije - kao što definitivno postoje i određeni geostrateški razlozi. Ali oni svakako nemaju nikakve veze sa međunarodnom vladavinom prava.\nSAD cilja Huawei posebno zbog uspjeha kineske korporacije u marketingu vrhunskih 5G tehnologija na globalnom nivou. SAD tvrde da kompanija predstavlja specifičan sigurnosni rizik kroz skrivene mogućnosti nadzora u svom hardveru i softveru. Međutim, ne smijemo zaboraviti da američka administracija nikada nije pružila dokaze za ovu svoju tvrdnju!\nNedavni tekst protiv Huaweija u Financial Timesu je u tom smislu veoma ilustrativan. U tekstu se priznaje da „ne možete imati konkretan dokaz o smetnji u ICT-u, osim ako imate sreće da pronađete iglu u plastu sijena“, a zatim autor teksta ipak prilično bezobzirno i neutemeljeno tvrdi da „ne možete da preuzmete rizik da svoju sigurnost stavite u tuđe ruke“ što bi, prevedeno, značilo da mi zaista ne možemo da ukažemo i dokažemo loše ponašanje Huaweija, ali bismo ga ipak trebali staviti na crnu listu.\nKada globalna trgovinska pravila ometaju Trumpovu gangstersku taktiku, onda, kako on kaže, „pravila moraju ići“. Američki državni sekretar Mike Pompeo priznao je prošle sedmice u Briselu. „Naša administracija“, rekao je on, „zakonito izlazi ili ponovo pregovara o zastarjelim ili štetnim ugovorima, trgovinskim sporazumima i drugim međunarodnim aranžmanima koji ne služe našim suverenim interesima ili interesima naših saveznika“. Ipak, prije nego što izađe iz tih sporazuma, administracija ih uništava nepromišljenim i jednostranim akcijama.\nHapšenje bez presedana Meng Wanzhou je još provokativnije jer se zapravo zasniva na američkim eksteritorijalnim sankcijama, odnosno na tvrdnji da SAD može narediti drugim zemljama da prestanu trgovati sa trećim stranama kao što su Kuba ili Iran?! SAD sigurno ne bi tolerisale da Kina ili bilo koja druga zemlja kažu američkim kompanijama sa kojim zemljama mogu ili ne mogu trgovati.\nSankcije koje nisu nacionalne (kao naprimjer američke sankcije za kineski biznis) ne bi se trebale primjenjivati samo od jedne zemlje već prema sporazumima postignutim i potpisanim u Vijeću sigurnosti Ujedinjenih nacija. U tom smislu Rezolucija 2231 Vijeća sigurnosti UN-a poziva sve zemlje da odbace sankcije protiv Irana kao dio nuklearnog sporazuma za Iran iz 2015. godine. Ipak, Sjedinjene Američke Države - i to samo Sjedinjene Američke Države - sada odbacuju Vijeće sigurnosti UN u takvim stvarima. Trumpova administracija, a ne Huawei ili Kina, danas je najveća prijetnja međunarodnoj vladavini prava, a time i globalnom miru.\nJeffrey Sachs, profesor održivog razvoja i menadžmenta na Columbia University, Project Syndicate\nTri miliona KM prihoda na uzgoju GMO-free soje\nUzgoj uljarica, među kojima…\nProsječna plata u FBiH u 20…


Ne zna se ko je kriminalniji, oglasio se Milorad Dodik i poručio: "Okupljanje u Banjaluci fijasko opozicije"\nOglasio se Milorad Dodik i poručio: “Okupljanje u Banjaluci fijasko opozicije”\n03/10/2021 03/10/2021 Tarik Kucevic\nPredsjednik SNSD-a Milorad Dodik izjavio je Srni da je opozicija u RS potpuno sterilna, bez jasnih programa i poruka što je pokazao i skup u Banjaluci koji su organizovali, za razliku od okupljanja u Bijeljini sa kojeg su upućene jasne poruke kojima se traži rad gradonačelnika ili da se pokrene njegov opoziv.\n“Od opozicije nismo mogli da čujemo nikakvih poruka, osim istrajavanja na klasičnim lažima što ne može da bude osnova za stabilan politički angažman u dužem vremenu.\nTo pokazuje i trenutna situacija u Banjaluci. Prema onome šta je upotrijebljeno i koliko energije je uloženo od pojedinca, u Banjaluci se juče moglo računati na oko 100 hiljada ljudi, što nije bio slučaj i očigledno je da se situacija značajno promijenila”, istakao je Dodik.\n“Ono što je veoma bitno jesta da su oba okupljanja i u Bijeljini i u Banjaluci protekla mirno. To je jedan vid demokratskog djelovanja i svako ima pravo da se organizuje kao što je to učinio i SNSD prije mjesec dana kada smo na Mrakovici okupili oko 20.000 naših članova i razgovarali o budućim aktivnostima.\nSve što uđe u sferu ugrožavanja bezbjednosti je neprihvatljivo, a oba ova skupa bila su apsolutno mirna bez obzira na razne spekulacije šta i kako će se dešavati”, rekao je Dodik.\n“Okupili su sve opozicione partije i pretendovali su da privuku nekoliko desetina hiljada ljudi iz Republike Srpske kako bi navodno oni izrazili svoje nezadovoljstvo.\nU tom pogledu, opozicija je aspolutno doživjela fijasko, jer prema policijskim izvorima koji su bili javno dostupni bilo je oko 3.500 ljudi do maksimalno 4.500 do 5.000, prema onima koji vizuelno procjenjuju.\nTo je i suviše malo za aktivnosti koje je preduzela opozicija da bi dovela autobuse iz cijele RS, a koji su naprasno otkazivani dan ili dva prije nego što su trebali da dođu na skup.\nDvadesetosam polupraznih autobusa je opozicija uspjela da dovede u Banjaluku što govori o maloj snazi i organizovanosti opozicije na terenu”, tvrdi Dodik.\nOznačeno Banja LukaBijeljinaMilorad DodikProtesti\nBranislav Borenović u naletu i elanu nakon protesta: Poručio da niko ne može zaustaviti narodnu volju\nKako je Toma Zdravković posudio automobil Rasimu Čengiću, konobaru iz Goražda: “Šalio se da je bolje taksi da mi plati, jer njegov auto je trošio k’o traktor”\nCIJELI REGION U NEVJERICI Bh. graničari u šaci imali jednog od najtraženijih muškaraca Evrope, pa nas jednim potezom OSRAMOTILI!


Teniska akademija Živković najuspešnija u istočnoj Srbiji - SportJunior\nTeniska akademija Živković najuspešnija u istočnoj Srbiji\n3. oktobra 2017. Anđela Stošić\ttenis\nProteklih dana održan je završni masters turnir za mlade tenisere sa istoka Srbije. Takmičili su se po osam najbolje plasiranih tenisera i teniserki, a najuspešniji su bili predstavnici Teniske akademije Živković iz Niša. Oni su osvojili tri prva, dva druga i tri treće mesta, što je bilo dovoljno za pomenuto priznanje.\nLuka Stefanović je postao šampion u kategoriji do 16 godina. U finalu je bio bolji od još jednog takmičara Akademije, Lazara Danića sa 2:0, a trećeplasirani jje bio Nikola Cvetanović. Kod devojaka u ovoj kategoriji, takmičarke iz Niša su zauzele prvih pet pozicija. Zlato je osvojila Anđela Petrović koja je sa 2:1 savladala Dariju Mladenović. Treće mesto je pripalo Loli Radivojević, Nataliji Nikolić četvrto, a petoplasirana je bila Maša Mitić.\nKod dvanaestogodišnjakinja, Emilija Zdravković je postala šampionka nakon pobede protiv takmičarke Bora, Mie Ristić. Anja Stanković je došla do bronzanog odličja. Kod dečaka, teniseru iz Niša, Nikoli Jović, postolje je izmaklo, te je u ovoj kategoriji Akademija osvojila četvrto mesto.\n← U subotu Leskovački pobednik na bazenu Dubočica\nMlada reprezentacija počela pripreme za mečeve sa BJR Makedonijom i Rusijom →


Tara Tour Rafting | O nama\nJoš 1990. godine osnovali smo prvu rafting kompaniju u Crnoj Gori u želji da većem broju ljudi prilagodimo prirodne ljepote ovog kraja i omogućimo im da dožive divljinu Tare na siguran i nezaboravan način. U toku boravka kod nas najviše ćete cijeniti gostoprimstvo, ukusne specijalitete i stručnost naših skipera, ali i činjenicu da pratimo želje naših gostiju ne zapostavljajući tradiciju koja nam daje za pravo da govorimo o održivosti u pružanju izuzetne usluge.\nOd svog osnivanja sve do 2003. godine bavili smo se isključivo raftingom, kada smo u svoju ponudu uvrstili i kamp. Doživljavajući ove predjele kao resurse koji su nam dati na čuvanje, učestvovali smo u više akcija poribljavanja i čišćenja, a dobitnici smo raznih priznanja zbog učestvovanja u akcijama u očuvanju autentičnosti kanjona Tare kao prirodnog rezervata poput akcije protiv izgradnje hidroelektrane Buk Bijela koja bi narušiila UNESCO status rijeke. Nalazimo se u blizini magistralnog puta M18 koji povezuje glavne gradove Crne Gore i BiH, a do nas je lako doći koristeći i autobuske linije koje svakodnevno saobraćaju iz okolnih gradova, sa stajalištem u neposrednoj blizini kampa. Osim sa prirodnim ljepotama ovdje možete doći u dodir sa ostacima istorijski značajne Soko tvrđave u čijoj blizini se pruža Šćepan polje- mjesto na kojem ćemo vas ugostiti!


Advocacy at the local level in Shirak: updates from Armenia\nZastupanje na lokalnom nivou u Širaku: novosti iz LDA Jermenije\nDva meseca zanimljivog i izazovnog rada bila su posvećena realizaciji projekta „Zagovaranje na lokalnom nivou-Širak“, u okviru „Škole lokalne demokratije“. Tačnije, u saradnji sa Udruženjem finansijskih službenika zajednica (CFOA), i u obliku šeme sub-grantiranja, fondacija „Agencija lokalne demokratije Jermenija” je realizovala niz sastanaka u nekoliko konsolidovanih zajednica u regionu Širak uz učešće administrativnih rukovodioca, članova saveta, opštinskih službenika i aktivnih građana.\nDva meseca zanimljivog i izazovnog rada bila su posvećena realizaciji projekta „Zastupanje na lokalnom nivou – Širak“\nZbog toga su održana četiri sastanka u proširenim zajednicama Artik, Ani, Ašotsk kako bi se suočili i razgovarali o pitanjima zajednice, u skladu sa naprednim predloženim temama, uz dobijanje predloga za rešavanje problema. Potonji su predstavljeni lokalnim vlastima na dalje razmatranje putem javnog zastupanja.\nGore pomenuti sastanci su bili od velike važnosti: u stvari, jednostavne diskusije i razgovori sa lokalnim stanovništvom mogu pomoći u razumevanju stvarnosti iz osnovne perspektive, odražavajući potrebe i probleme zajednica.\nIz opšte perspektive, ove aktivnosti su deo većeg projekta koji sprovodi slične akcije širom Jermenije, kako na lokalnom tako i na regionalnom nivou.\nKonačno, paket sugestija dobijenih iz svakog regiona biće razrađen od strane stručnjaka CFOA i poslat Ministarstvu teritorijalne uprave i infrastrukture.\n„Školu lokalne demokratije“ osniva Asocijacija finansijskih službenika (CFOA); fondacija Evroazija ICentar za razvoj i obuku informacionih sistema u okviru Programa građanskog angažovanja u lokalnoj samoupravi (CELoG) koji finansira USAID.


Vlada TK: Zajedničkim snagama do kvalitetnijih uslova u obrazovanju | Aktuelno.ba\nVlada TK: Zajedničkim snagama do kvalitetnijih uslova u obrazovanju\nPremijer Gutić se predstavnicima ove humanitarne organizacije zahvalio za sve dosadašnje aktivnosti i realizirane projekte. Zahvaljujući aktivnostima World Vision-a, jednog od najvećih donatora u oblasti obrazovanja, uslovi za rad i školovanje u brojnim obrazovnim institucijama u našem kantonu su mnogome poboljšani.\n„Vlada Tuzlanskog kantona će sa zadovoljstvom pružiti ruku koja nam je ponovno pružena i nadam se da ćemo zajedničkim radom i koordiniranim aktivnostima nivo naše saradnje podići na jedan viši nivo, a našim učenicima i nastavnicima pružiti kvalitetnije uslove za njihov rad i školovanje“, rekao je premijer Gutić.\nPremijer je ovom prilikom istaknuo i da je Vlada značajnu pažnju ove godine posvetila kapitalnim investicijama, od čega su najznačajnije one u oblast obrazovanja, za što je izdvojeno oko 1,4 miliona KM.\n„Ove godine riješili smo konačno pitanje škole u Vučkovcima kod Gradačca gdje smo u fazi izgradnje novog objekta. Novi školski objekat završavamo i za Školu u Požarikama, također, kod Gradačca, a počinjemo i projekat izgradnje fiskulturne sale za OŠ Sjenjak u Tuzli. Uz to, preko INTERREG, međunarodnog projekta finansiramo projekte energetske efikasnosti u šest školskih objekata u našem kantonu za što smo obezbijedili 1,6 miliona KM“, riječi su premijera Gutića.\nKako je danas rečeno, ovo je pravo vrijeme za jedan ovakav sastanak, a kako bi smo prije planiranja budžeta za narednu godinu bili upoznati za htjenjima partnera i mogućnostima zajedničke realizacije projekata.\nNa kraju je dogovoreno da World Vision u narednom periodu sa resornim ministarstvom dogovori detalje potencijalnih projekata za narednu godinu, kako bi se što spremnije ušlo u planiranje sredstava u Budžetu TK za 2018.\nU ime World Vision-a današnjem sastanku su prisustvovali program menadžer za regiju Tuzla Mirza Đelmo i službenica u Organizaciji Melisa Papić.


Proglašena trodnevna nacionalna žalost, vatreni pakao u Grčkoj, najmanje 60 mrtvih\n26 avgust, 2007\nPrema najnovijim podacima u požarima širom Grčke u prethodna tri dana je nastradalo najmanje 60 ljudi. Iako su vatrogasci juče uspeli da spreče vatru da zahvati i antičku Olimpiju, rodno mesto olimijskih igara, u Grčkoj su juče izbila 63 nova požara.\n"Požari gore u više od pola zemlje", ocenio je portpatrol vatrogasne službe Nikos Diamandis i dodao da "do sada u Grčkoj nije vidjena ovakva katastrofa".\nDiamandis je potvrdio da su vatrgoasci odneli pobedu nad vatrom na poprištu antičkih olimpijskih igara, ali dodaje da se još ne zna kolika je pričinjena šteta. širom Grčke, medjutim, izgorelo je hiljade hektara šume, dok je stotine ljudi evakuisano iz sela, hotela i odmarališta.\n"Vatreni pakao na Peloponezu i požari širom zemlje su nepojmljiv tragedija", ocenila je noćas centralna državna TV-stanica NET, dok drugi mediji ukazuju da je britanski BBC nazvao Peloponez "gigantskim krematorijumom". Prvi put u novijoj istoriji na čitavoj teritoriji Grčke je sinoć proglašeno vanredno stanje, obavestio je naciju premijer Kostas Karamanlis koji, kao i predsednik Republike Karolos Papuljas i mnogi drugi zvaničnici i opozicioni političari, posećuje preživele na zgarištima koja još tinjaju.\nMinistarstvo unutrašnjih poslova je noćas proglasilo trodnevnu nacionalnu žalost, što se u Grčkoj izuzetno retko dešava. Broj mrtvih od požara je noćas po zvaničnim informacijama, dostigao 54, ali mediji prenose da je broj znatno veći jer mnoga tela na zgarištima još nisu izvučena uz ostataka izgorelih kuća i šume. Govori se o 70 nestalih u samo jednom kraju Peloponeza, a stotine su ranjene.\nIzgorele su "desetine i desetine kuća, radnji i hotela, poljoprivrednih zgrada i stočarskih farmi, kao i desetine hiljada hektara šume i žbunja, i poljoprivrednih kultura", prenosi NET. Po poslednjem, ponoćnom saopštenju Štaba Vatrogasne službe Grčke, najviše zabrinjavaju nekontrolisani požari u četiri oblasti Peloponeza, kao i po jedan u centralnoj Grčkoj i na ostrvu Eviji, dok manjih, ali ne i bezopasnih požara ima širom zemlje. Računa se da vatra besni na više od 80 frontova, a "agonija blokiranih stanovnika sela koje je vatra opkolila, ne može se opisati", javlja NET.\nTokom noći dejtsvuju samo kopnene vatrogasne i vojne snage i dobrovoljci, a vatrogasni avioni i helikopteri će ostati prizemljeni do jutra jer ne mogu da gase po mraku niti da uzimaju vodu iz mora. Grčke RTV stanice prenose spisak identifikovanih žrtava među kojima su većina seljaci koji su pokušali da odbrane kuće, a među mrtvima je i troje dece. Pod delimičnom kontrolom vatrogasaca je požar u planinskom predgrađu 4,5-milionske Atine u kojoj je vazduh vreo i težak od dima, nebo je narandžasto od obližnijih požara, a na grad veju pepeo i čađ, prenose mediji.\nSmirio se požar na planini Imitos, jednoj od tri koje neposredno okružuju Atinu, ali je do sinoć između ostalog izgorela i jedna petospratna stambena zgrada u podnžju Imitosa, kao i zeleni pojas kroz naselje i okolina, ukupne površine 90 hektara. Pošto su vatrogasci odbili požar, obnovljen je saobraćaj obilaznicom oko Atine i auto-putem ka međunarodnom aerodromu. Vatra je oko ponoći stigla u blizinu Olimpijskog sela izgrađenog za Igre 2004. u Atini, gde sada žive siromašni radnici, a na drugu stranu gotovo je izašla na obalu kod ekskluzivnog letovališta Lagonisi, 40-tak kilometara jugoistočno od Atine.\nGosti su upozoreni da se spreme za evakuaciju. Evakuisano je stanovništvo nekoliko desetina sela, većinom na Peloponezu, oko 200 grčke dece iz dva letnja kampa kod Atine, monasi iz nekoliko manastira širom zemlje, a saobraćaj mnogim putevima nije moguć.\nNeki od požara su izbili i noćas, na mestima na kojima nije bilo vatre te se osnovano sumnja, što je izjavio i premijer Karamanlis, da su požari podmetnuti radi raščišćavanja zemljišta za "divlju gradnju", pošto je izgradnja u šumi zabranjena Ustavom.\nSve grčke vlade poslednjih decenija u borbi za ostanak na vlasti legalizuju "divlju gradnju" uoči izbora. Prevremeni poslanički izbori u Grčkoj su prošle nedelje zakazani za 16. septembar. U pomoć Grčkoj Francuska je poslala dva, a Italija jedan vatrogasni avion, dok je Kipar uputio 30 vatrogasnih kamiona i 60 vatrogasaca. Noćas u Grčku stiže još 30 Kiprana i 60 vatrogasaca iz Francuske, a tokom današnjeg dana očekuje se dolazak transportnih aviona iz Srbije, Rumunije i sa Islanda, po tri vatrogasna helikoptera iz Holandije, Nemačke i Izraela i po jednog iz Slovenije i Norveške, navela je TV NET ukazujući da pomoć stiže i iz drugih zemalja.


Odložena inauguracija novog predsednika Zimbabvea\n► Odložena inauguracija novog predsednika Zimbabvea\nInauguracija Emersona Mnangagve, pobednika na predsedničkim izborima 30. jula u Zimbabveu, odložena je dok Ustavni sud ne donese odluku, izjavio je danas ministar pravde Zijambi Zijambi.\n"Inauguracije neće biti kako je planirano. Sve se odlaže do odluke Ustavnog suda", rekao je Zijambi agenciji Frans pres.\nMnangagva je planirao inauguraciju u nedelju, ali je opozicioni Pokret za demokratske promene podneo danas sudu žalbu na rezultate prvih izbora posle odlaska s vlasti dugogodišnjeg predsednika Roberta Mugabea.\nAdvokati Pokreta su u sud stigli sat vremena pre isticanja roka za podnošenje žalbe u kojoj navode da je glasanje bilo namešteno.\nZimbvabveanska izborna komisija je saopštila da su predsednik Emerson Mnangagva i vladajuća partija ZANU-PF pobedili na predsedničkim, parlamentarnim i lokalnim izborima.\nZimbabveanska opozicija na sudu osporava rezultate izbora\nZimbabveanski opozicioni Pokret za demokratske promene podneo je danas sudu žalbu na rezultate prvih izbora posle odlaska s vlasti dugogodišnjeg predsednika Roberta Mugabea.\nMnangagva, nekadašnji potpredsednik i dugogodišnji bliski Mugabeov saradnik, kaže da želi da zemlju učini otvorenijom i demokratičnijom.\nI pored toga, vojnici su 1. avgusta pucali na demonstrante u Harareu i tom prilikom je poginulo šest ljudi, a strane vlade i aktivisti za ljudska prava su izrazili zabrinutost zbog izveštaja o pritiscima snaga bezbednosti na pristalice opozicije.\nDačić razgovarao sa Bolsonarom, Moralesom, Orbanom, Netanjahuom\nŠef srpske diplomatije Ivica Dačić razgovarao je sa novoizabranim predsednikom Brazila Žairom Bolsonarom, čijoj je inauguraciji u Braziliji prisustvovao, o bilateralnim odnosima i njihovom...\nViše od 1.000 uhapšenih na demonstracijama protiv Putina\nRuska policija je danas uhapsila opozicionog lidera Alekseja Navaljnog i više od 1.000 njegovih pristalica na neodobrenim demonstracijama organizovanim širom zemlje protiv predsednika Vladimira...


Osnovci se družili sa poznatim i uspešnim sportistima - eVršac\nGrad Vršac realizovao je i ove godine aktivnosti u okviru Dečje nedelje, koja je u znaku Godine solidarnosti i saradnje, proglašena od Vlade Republike Srbije, sa programom koji je u skladu sa uslovima nastalim usled pandemije virusa COVID -19.\nJuče, u sali Hemijsko – medicinske škole u Vršcu, organozovano je upoznavanje i druženje osnovaca sa poznatim i uspešnim sportistima Grada Vršca, košarkašicom Tamarom Radočaj, tekvondistom Damirom Fejzićem i fudbalerom Aleksandrom Lazevskim. Preneli su učenicima lična iskustva i pozitivne primere iz karijera.\nCilj događaja je da se deci podigne svest o sportu, zdravlju , kreativnosti i timskom duhu, da se zainteresuju za aktivnim bavljenjem sportom , kako bi odrastali u zdravom sportskom okruženju, a osmesi na licima učenika i sportista na kraju višeminutnog razgovora, pokazuje da je ovaj događaj pun pogodak. Deca su uživala , a to je i bio cilj, rekao je član Gradskog veća za sport i omladinu Marko Rašić.\nGrad Vršac planira i ubuduće da organizuje događaje ovog tipa, sa ciljem da se probudi svest i ukaže na značaj bavljenja sportom kod mladih.